Isidora Bjelica: O duhovnim snobovima\nKada sam još kao student čitala VelmarJankovića, mislim na tatu Svetlane VelmarJanković, koji je jedan od najznačajnijih intelektualaca kojeg smo ikada imali, bila sam šokirana koliko je opis pseudointelektualne elite bio identičan današnjoj\nVelmarJanković je, iz egzila, odgovornost za toliki "entuzijazam" oko komunizma upravo video u odrođenoj, bezbožnoj, nadmenoj intelektualnoj eliti. Zanimljivo je da je ta kategorija, koju ja zovem duhovni snobovi, preživela sve i to uvek u udobnosti svojih apanaža koje su neretko dobijali iz inostranstva, a nekada i od domaćeg establišmenta i tajnih službi da glume kritičku misao. Pre deset godina objavila sam roman o tome pod nazivom "Tajna knjiga", znajući da neće doći vreme kada će biti otvoreni dosije i ovih intelektualnih svetih krava koji su ucenjeni ili čak dobrovoljno drukali kolege, pisce, slikare, intelektualce i život im pretvarali u pakao i radili amoralne stvari ali da se ne bavim njihovim istorijatima, ima sve u romanu.\nOvde je zanimljivo da su duhovni snobovi i dalje najglasniji. Izvor svog zadovoljstva pronalaze u preziru prema svom niskomimetskom narodu i njihovim izborima, iako neretko mnogi od njih nemaju čak ni završen fakultet, to ih ne sprečava da dele lekcije svima i o svačemu. Da ljude dele na svoj bliski krug istomišljenika i ostale neprosvetljene građane drugog reda koji ne mogu doseći te parnasovske visine. Osnova svega je unutrašnje osećanje prezira prema sopstvenom narodu na čiji nivo neće da se srozavaju.\nSopstvene duhovne potrebe rešavaju kroz božanski kult sopstvene ličnosti uvek zaštićeni kao beli medvedi svojom malom, ali odabranom sektom istomišljenika pa ko kome vojvodo, ko kome serdare. Opasnost, bez obzira na poreklo svojih očeva, neretko vide upravo u onima koji su iz dinarskih krajeva pa im kvare beogradsku kaldrmu u kojoj sami nisu zapatili ni dve generacije, ali im ksenofobija baš lepo leži, uz prezir sopstvenog naroda. Moralne lekcije drže svima, a sopstvene posrtaje smatraju urbanim prednostima , bilo šta da je u pitanju droga, alkohol, nasilno ponašanje... Cinizam im je osnovni ton izražavanja sopstvene superiornosti u koju ne sumnjaju nikada jer oni su bezgrešni. I sve u svemu, ne bi bio nikakav problem da ta posebna vrsta duhovnog snoba preživljava decenijama da se iza toga ne kriju najteži mediokriteti i skromno delo, koji dele lekcije drugima kao i svaki čovek koji nije zapitan sam nad sobom on će problem uvek videti u drugome. Odsustvo svake duhovne paradigmatične samozapitanosti dovodi ih do tog blaženog osećaja samozodovoljstva sa kojim na kraju odlaze i pred Boga držeći jedni drugima ode u paralelnoj stvarnosti.\nU tome je veličina naše kulturološke pseudoelite koja je decenijama zalivana stranim službama, fondacijama i posebnim odeljenjima naših tajnih službi. Odatle i legendarna priča da je prvu stvar koju je Dobrica Ćosić uradio kada je postao predsednik prelistavanje tajnih saradnika službenika od onog kultnog pesnika koji je pao kao kleptoman do drugog kultnog intelektualca koji je ucenjen kao saradnik Gestapoa. Zaista, vredelo je samo zato postati prezident jer spisak je očaravajući bar po onome što sam ja imala kao uvid pišući "Tajnu knjigu". No, kakva je onda razlika između starleta i duhovnih snobova? Starlete svoju prodaju tela obavljaju transparentno, dok je ovde kupoprodaja duše obavljena tajno. Starlete su manje opsednute deljenjem lekcija drugima jer su više koncentrisane na sopstvene silikone i celulit kao modus vivendi. Starlete čast pomahnitalim izuzecima, koje su naprasno dobile potrebu i za duhovnim prosvetljenjem su nepretenciozne i drže se onoga što znaju... na kraju dugom uporedbom shvatićete da su starlete koje se hvale šta su postigle felacijem, a ne čitanjem, koitusom, a ne radom, zapravo direktna posledica dejstva duhovnih snobova.\nJer da nemamo tako jadnu i nadmenu odrođenu pseudoelitu koja se plaši da će dobiti duhovni triper od sopstvenog naroda, ne bismo imali ni starlete kao vedete društva. Ali, duhovni snobovi ušuškani u sopstvene apanaže uglavnom zarađene na pljuvanju sopstvenog naroda nikada neće shvatiti uzročnoposledičnu vezu između sebe i onih koje najviše preziru, to jest, neće razumeti, da su zaista imali nešto da podare svom narodu, izuzev prezira, ne bismo imali poplavu starleta i ne bi se desilo da se u 21. veku teži tome da žena opet bude roba i seksualni objekt.


Ne dozvoliti izgradnju odlagališta RAO na Trgovskoj gori\nI pored svega, za nas u BiH i dalje su veoma važni dobrosusjedski odnosi sa Hrvatskom, te ćemo tu diplomatski misiju nastaviti - rekao je Košarac na konferenciji za novinare u Sarajevu.\n- Sve institucije BiH, uključujući i Predsjedništvo BiH, odlučne su da istraju u borbi protiv izgradnje pomenutog odlagališta na Trgovskoj gori, jer je naša primarna obaveza zaštita zdravlja i života stanovništva BiH i životne sredine u slivu rijeke Une - rekao je Košarac.\n- Svi institucionalni kapaciteti BiH biće uključeni u onemogućavanje izgradnje odlagališta za nuklearni i radioaktivni otpad na Trgovskoj gori. O ovom problemu informisaćemo i releventne institucije EU, a ja sam određene stavove već saopštio zvaičnicima EU prilikom nedavne posjete Briselu - dodao je Košarac.\nPoslanik u parlamentarnoj grupi "Zeleni klub" Saša Magazinović današnji sastanak kod ministra Košarca ocijenio je kao primjer kako se može i mora zajedno raditi u BiH, jer je to u interesu svih njenih građana.\n- Današnji sastanak važan je korak u rješavanju aktuelnog problema sa Hrvatskom - rekao je Magazinović i dodao da je hrvatski Sabor neke druge lokacije u odnosu na Trgovsku goru značajnije bodovao kao moguća odlagališta nuklearnog otpada.\n- Za nas je to neprihvatljivo i ljudi iz Novog Grada razmišljaju o nekim sigurnijim mjestima ukoliko se ovo pitanje ne riješi na adekvatan način, a to je da se udalji od granice sa BiH, odnosno od Novog Grada - kaže Drljača.\nSastanku su prisustvovali i ministar za prostorno uređenje, građevinarstvo i ekologiju Republike Srpske Srebrenka Golić, ministar ekologije i turizma Federacije BiH Edita Đapo, poslanici parlamentarne grupe "Zeleni klub" Saša Magazinović i Jasmin Emrić, zamjenici direktora Regulatorne agencije za radijacionu i nuklearnu bezbjednost BiH Zoran Tešanović i Emir Dizdarević.\nPored načelnika opštine Novi Grad Miroslava Drljače, prisustvovali su i načelnici Krupe na Uni Mladen Kljajić, Kostajnice Drago Bundalo, Bosanske Krupe Armin Halitović, te načelnik Odjeljenja za stambeno-komunalne poslove opštine Kozarska Dubica Darijan Babić.


Navodnjavanje bez đubrenja na duge staze upropašćava plodno zemljište - Ratarstvo | Agroklub.rs\nNavodnjavanje bez đubrenja stajnjakom će nam se "obiti o glavu", jer je zemlja ispošćena i nema humusa, a stočni fond je "smešan i neozbiljan", smatraju stručnjaci.\nFoto: Flickr / USDA NRCS Montana\nPošto se samo oko 3% srpskih oranica nalazi pod sistemima za navodnjavanje, država je konačno odlučila da to počine da menja i to novcem iz takozvanog Abu Dabi fonda. Prema planu bi trebalo da bude izgrađeno 14 irigacionih sistema, od kojih će 11 biti u Vojvodini. Međutim, stručnjaci za oblast poljoprivrede upozoravaju, da će navodnjavanje bez stajnjaka, plodnu zemlju samo upropastiti. Pojedina istraživanja su pokazala da na našim njivama ima manje od 3% humusa, što drastično utiče na njenu plodnost. Član Odbora za selo SANU Branislav Gulan napominje da Srbija navodnjava 3% odsto oranica, a to što se radi sa sistemima za navodnjavanje, samo će nam se "obiti o glavu" jer je zemlja ispošćena i nema humusa.\nGulan: Vojvodini treba 100.000 grla junadi\nGulan objašnjava, a prenose Novosti, da tamo gde rade sistemi za navodnjavanje budu uvedeni, ukoliko ne bude bilo stajskog đubriva, oni će potpuno će uništiti zemlju. On upozorava da ćemo bez đubrenja, a gradnjom sisteme za navodnjavanje, u Vojvodini imati "pustinju", a ne plodnu crnicu. Branislav Gulan tvrdi da Vojvodini treba 100.000 grla junadi, ističući da samo to može da spase poljoprivredu Srbije, jer ako nemamo stajnjak, a pravimo sisteme za navodnjavanje, koje je dobro da imamo, potpuno ćemo upropastiti zemlju.\nU Vojvodini će biti navodnjavano 23.000 ha u Mačvi 11.000 ha\nOgromne štete od suša u poslednjih 20 godina\nBugarski: Stočarstvo apsolutno zapostavljeno\nDa je to postao gorući problem u našoj zemlji, smatra i Sanja Bugarski, predsednik Asocijacije proizvođača mleka Vojvodine. Ona kaže da bez stajnjaka ne mogu da postoje sistemi za navodnjavanje, jer je sve to "smešno i neozbiljno", kao i sam stočni fond. Sanja Bugarski napominje da to nije ni približno onome što Srbija može da priušti. Ona tvrdi da je stočarstvo apsolutno zapostavljeno u odnosu na druge grane poljoprivrede, a naročito se odnosi na uzgoj krupne stoke, počevši od neadekvatnih subvencija. Bugarski dodaje da je zemljište katastrofalno ispošćeno, a nemamo ni vetrozaštitne pojaseve, pa humus "leti" na sve strane. Oboje sagovornika su saglasni sa konstatacijom da su bez stajnjaka sistemi za navodnjavanje čista eksploatacija zemljišta.\nNavodnjavanje Đubrenje Stajnjak Irigacioni sistemi Branislav Gulan Sanja Bugarski Ministarstvu poljoprivrede


Beta 21. maja 2021. 15:50\nU blogu, objavljenom na sajtu Evropske službe za spoljne poslove, Borel je rekao da je njegova neformalna večera „sa liderima šest zemalja Zapadnog Balkana“ u utorak bila „važna jer je region trenutno ponovo na raskršću po pitanju evropskih integracija“.\n„Poslednjih meseci primetili smo frustraciju na njihovoj strani prema EU i povećanje nacionalističke retorike koja uglavnom doprionosi podelama. Diskusija je jasno pokazala da je proširenje gotovo egzistencijalna tema koja ujedinjuje region. Svi lideri (sa Zapadnog Balkana) rekli su da integraciju u EU stavljaju na vrh svojih agendi“, naveo je Borel.\nPovodom neformalne večere sa predsednikom Crne Gore Milom Djukanovićem, premijerima Srbije, Kosova, Albanije i Severne Makedonije, Anom Brnabić, Aljbinom Kurtijem, Edijem Ramom i Zoranom Zaevom, i predsedavajućim Savetu ministara BiH Zoranom Tegeltjom, Borel je rekao da je želeo da „otvoreno i neformalno razmeni mišljenja sa liderima o njihovim zabrinutostima i predlozima za region i njegovu evropsku budućnost, kao i o više strateškom pristupu evropskoj spoljnoj politici“.\nBorel je naveo da je potrebno „malo znanja o evropskoj istoriji da bi se razumelo zašto region ostaje podložan nestabilnosti, a njegov proces integracije u EU složen“.\n„Ratovi 1990-ih ostavili su duboke rane koje su još daleko od zaceljenih, uprkos vremenu koje je prošlo od Dejtonskog sporazuma za Bosnu i Hercegovinu i prekida vatre izmedju Srbije i kosovskih boraca za nezavisnost 1999. godine. Uz tu tešku istoriju, Rusija i Kina pokušavaju da povećaju svoj uticaj i da oslabe EU u regionu“, kazao je visoki predstavnik EU za spoljnu politiku.\n„Politike identititeta jačaju u regionu i sa njima vidimo opasne ideje o prekrajanju granica duž etničkih linija. Takvi narativi su potpuno suprotni evropskoj integraciji“, naveo je Borel.\n„Ministri spoljnih poslova su izrazili zabrinutost zbog mogućnosti ‘gubitka regiona’ i istakli odlučnost da se angažuju na približavanju Zapadnog Balkana njegovoj evropskoj budućnosti. Moramo da učinimo 2021. godinom preokreta u odnosima EU i Zapadnog Balkana u svim oblastima“, kazao je Borel.\nNaveo je da su se šefovi diplomatija članica EU složili da kada zapadni Balkan „isporučuje“ preuzete obaveze, da onda i EU treba da postupa u skladu s obećanjima.\n„Konkretno, Albanija i Severna Makedonija očekuju otvaranje pregovora o članstvu s EU u junu, a medjuvladine konferencije očekuju i Srbija i Crna Gora. Liberalizacija viznog režima za Kosovo dugo kasni: ta zemlja je ispunila sve potrebne kriterijume i sada je potreban napredak po ovom pitanju. U potpunosti ću podržati viznu liberalizaciju za Kosovo. U junu ću posredovati u još jednoj rundi dijaloga Beograda i Prištine“, rekao je Borel.\nDodao je da „sveobuhvatni pravno obavezujući sporazum Srbije i Kosova takodje dosta kasni“ i da Bosna i Hercegovina ovu godinu bez izbora treba u potpunosti da iskoristi za teške pregovore i odluke o izbornim reformama, vladavini prava i neophodnim ustavnim amandmanima.\n„Tokom proteklih deset godina naša trgovina je porasla gotovo 130 odsto. Izvoz Zapadnog Balkana u EU povećan je 207 odsto. U 2018. godini više od 65 odsto stranih direktnih investicija u regionu bilo je iz EU“, naveo je šef evropske diplomatije.


Tužilaštvo BiH zatražilo je opoziv mjera zabrane i određivanje mjere pritvora direktoru Obavještajno-sigurnosne agencije BiH Osmanu Mehmedagiću.\nKako su saopćili iz Tužilaštva BiH, određivanje mjere pritvora zatraženo je zbog nepoštivanja mjera zabrane određenih prema osumnjičenom odlukom Suda BiH. Tužilac Tužilaštva BiH uputio je prema Sudu BiH zahtjev za opoziv mjera zabrane i određivanje mjere pritvora prema osumnjičenom Osmanu Mehmedagiću.\nU okviru rada na predmetu, Tužilaštvo BiH došlo je do informacija i dokaza da je osumnjičeni Mehmedagić u proteklom periodu putovao, komunicirao i boravio na odmoru u inozemstvu sa osobom koja je navedena kao svjedok u predmetu i kojoj se sukladno izrečenim mjerama zabrane, osumnjičeni ne smije pribižavati na udaljenost manju od 50 metara.\nZbog evidentiranja kršenja izrečenih mjera zabrane, zatraženo je određivanje pritvora. Podnesak je upućen Sudu BiH.


Idealno & Pragmatično: VIP - Živa istina (Mascom)\nLova moć poštovanje\nAko pod prvim talasom srpskog hip hopa definišemo izvođače-pionire aktivne na razmeđu poslednje dve decenije (Budweiser), pod drugim talasom repere iz prethodne decenije na potezu od Grua preko Sanšajna i Robin Hooda do Vudu Popaja, treći talas koincidira sa svrgavanjem Miloševića sa vlasti i munjevitom usponu popularnosti bendova Beogradski sindikat, VIP i Bad Copy i solera kao što su Juice i Marčelo. Zahvaljujući njima, srpski hip hop je postao najvitalniji muzički pravac današnjice u domaćim okvirima, mada se još uvek čekaju dostojni naslednici koji bi uspostavili temelje četvrtog talasa (u kome, osim velike količine neslušljivog smeća, ima i neospornih talenata kao što su FTP, Bauk Squad i Marlon Brutal, izvođača koji tek treba da punokrvno ostvare svoj potencijal u doglednoj budućnosti ).\nDuet VIP koji sačinjavaju Demijan (Rexxona) i Ikac, poznati odranije po radu u andregraund grupama Crni Protokol i Voice of Minority, svojim debi albumom Ekipa Stigla iz 2001, objavljenog na krilima uspeha "singlova" Ko će to da plati (dok je VIP bio trio sa Đusom kao članom) i Atlantida, pozicionirao na regionalnoj sceni kao pokretačka snaga transponovanja američkog pristupa materiji funkcionisanja hip hop industrije u domaći milje. Dok je sa jedne strane negovan sirov hardcore izraz, na drugoj je ništa manje pažnje posvećeno komercijalnoj prijemčivosti. U zaleđini ovog projekta stajala je izdavačka kuća Bassivity, neosporna referenca u biografiji maltene svakog poznatijeg domaćeg repera.\nIako je pomenuti prvenac doživeo neospornu recepciju u tržišnom smislu, dugoročno gledano, pomenuti plan nije uspeo da se postavi na održive noge u realnosti, a izdavačka kuća je prestala sa radom. Dugogodišnju pauzu u radu VIP iskoristili su drugi izvođači, koji su sa drugačijih stilskih pozicija preuzeli barjak srpskog repa. Posle pauze od devet godina, VIP su se vratili naizgled pretenciozno nazvanim albumom Živa Istina.\nNakon nešto više od sat vremena muzike, mesta za sumnjičavost nema - u produkcijskom i stilskom smislu, Živa istina je ambiciozno, brižljivo osmišljeno izdanje vanredne tehničke egzekucije. Prijemčiv i sirov u isto vreme, ovaj album odiše relaksiranošću i samopouzdanjem koji su se se mogli čuti na poslednjem studijskom ostvarenju grupe Straight Jackin 004, objavljenom pre šest godina upravo za Bassivity. Smirena i iskusna, Živa istina solidno funkcioniše kao dobrodošli otklon od preovlađujućeg dela recentne domaćeg produkcije, zaglibljenoj u gnevnoj samodovoljnosti i samodopadljivosti. Bez uočene potrebe da se dokazuju drugima ili da podilaze publici, VIP su objavili album "za svoju dušu".\nSa ideološke tačke gledišta, ovaj album predstavlja zvučni manifest dizelaškog/gradskog poimanja realnosti, oličenog u apsolutnom materijalizmu, forsiranog do nivoa kapitalističkog fetišizma, privrženosti ekipi i beskompromisnosti življenja koja nije gadljiva na sentimentlanost, spakovanog u dolično pop kulturno ruho. Kao takva predstavlja dragocen artefakt vremena u kome je nastao, čak i kada se ne slažete sa izrečenim.\nP.S. Za vanredni, sa metodološke tačke gledišta unekoliko drugačiji pogled na ovaj album, pročitajte prikaz Gorana Musića.\nRuke gore za kraj\nОбјавили nasdvoje у 16:43


Možda se pitate zašto se ove slavne ličnosti odlučuju za privatne avione kada će ih komercijalne avio-kompanije verovatno prevesti od tačke A do tačke B jednako brzo i sa mnogo manje troškova. Istina je da oni mogu da lete direktnijim rutama nego komercijalne avio-kompanije. Takođe ne moraju da prolaze kroz bezbednosne kontrolne punktove ili da čekaju svoj prtljag.\nPoznate ličnosti su takođe meta mnogih ludih fanova, a nedostatak anonimnosti komercijalnih putovanja više nije opcija za njih. Privatni avion im omogućava da lete ispod radara – ne bukvalno naravno – sa malim šansama da će iko moći da se ukrca u avion bez dozvole.\nNaravno, privatni avioni nisu uvek praktični. Čini se da ih neke poznate osobe koriste samo kada treba brzo da stignu, a koriste samo komercijalne avio-kompanije za duža putovanja.\nBez obzira da li poznate ličnosti koriste svoje avione iz privatnih ili profesionalnih razloga, sigurno imaju mnogo luksuznih aviona između kojih mogu birati. Oni mogu koštati "samo" 2 miliona dolara ili čak 200 miliona dolara, a mi smo izdvojili nekoliko poznatih ličnosti koje uživaju u najmanje jednom privatnom avionu. Neke od ovih bogatih poznatih ličnosti su čak dobile pilotske dozvole kako bi mogle same da upravljaju svojim avionima.


PepsiCo i češki KMV preuzimaju 'Knjaz Miloš'\nBlic\t05.06.2019 10:37\nVodeći privatni investicioni fond u centralnoj i istočnoj Evropi 'Mid Evropa Partners' dogovorio je prodaju kompanije 'Knjaz Miloš' kompanijama 'PepsiCo' iz Amerike i 'Karlovarske mineralne vode' (KMV) iz Češke.\nZbog uobičajenih odobrenja nadležnih organa iz oblasti konkurencije, cela transakcija bi trebalo da bude okončana u trećem kvartalu ove godine, saznaje "Blic Biznis".\nInvesticioni fond "Mid Evropa" kupio je "Knjaz Miloš" 2015. godine zajedno sa kompanijama "Bambi" i "Imlek", vodećim regionalnim igračima u svojim oblastima koji su tada nastavili poslovanje u okviru holding kompanije "Moji Brendovi". Kompanija "Knjaz Miloš" je takođe vodeći proizvođač mineralne vode i lider u proizvodnji vode i bezalkoholnih pića u Srbiji i regionu. Kompanija je prepoznata od strane potrošača po inovativnim proizvodima koji su je i postavili na mesto lidera u tim kategorijama.\n"Nakon što smo nedavno prodali Bambi, kompanija Knjaz Miloš je takođe našla svoje mesto u okviru vodećih međunarodnih kompanija iz iste branše", rekao je Knorr.\n"Postupak osvežavanja brenda je doveo do toga da se kompanija direktnom digitalnom komunikacijom poveže sa mlađim potrošačima. Ovaj inovativni rast je učinio da je posao više nego dupliran za vreme dok je Knjaz Miloš bio u vlasništvu fonda Mid Evropa", rekao je Babache i poželeo uspeh aranđelovačkoj fabrici u daljem radu, a kao delu kompanija KMV i "Pepsiko".\nMiloš Stojisavljević, generalni direktor u "Knjaz Milošu" je rekao da su ponosni na uspeh koji su postigli zajedno sa fondom "Mid Evropa" i kompanijom "Moji Brendovi".\n"Radujemo se pridruživanju vodećim brendovima KMV i Pepsiku i verujemo u dalji nastavak rasta", ocenio je Stojisavljević.\n"Knjaz" otišao u ruke svetskih lidera\n"Pepsiko" je svetski lider u proizvodnji hrane i pića. Ova američka kompanija je u Srbiji 2008. godine kupila srpsku fabriku "Marbo", proizvođača grickalica, a organski rast joj je uvek bio među prioritetima. Češka kompanija "Karlovarske mineralne vode" (KMV) je najveći proizvođač mineralne i izvorske vode u Češkoj.


► Mitić: Kvalitet vazduha u Srbiji mnogo lošiji nego u zemljama okruženja\nPredsednik Odbora Narodne stranke za zaštitu životne sredine Bojan Mitić upozorio je da u Srbiji približno 2,5 miliona građana udiše prekomerno zagađen vazduh.\n"Za razliku od uporedivih zemalja Centralne i Istočne Evrope (CIE), koje su od početka ovog veka gotovo prepolovile emisiju zagađujućih materija u vazduh, kod nas je ona ili ostala nepromenjena ili je čak povećana. Emisija sumpor-dioksida po stanovniku je u Srbiji čak za 350 odsto veća od proseka u zemljama CIE, suspendovanih čestica za oko 70 odsto, a oksida azota, ugljen-monoksida i organskih materija za oko 30 odsto", rekao je Mitić.\nOn je ocenio da je zagađenje vazduha jedan od najvećih zdravstvenih rizika koji potiče iz životne sredine, kao i da se u Srbiji tom problemu ne pridaje dovoljno značaja.\nPrema njegovim rečima, najveći zagađivači vazduha u Srbiji su termoelektrane i gradske toplane, a u lokalnim sredinama to su javne ustanove i domaćinstva sa kotlarnicama i ložištima.\n"Zaštita životne sredine očigledno nije prioritet vlade Srbije, koja u ove svrhe godišnje izdvaja manje od 0,5 odsto BDP-a, dok se u zemljama EU za iste namene u proseku troši oko 2 odsto BDP-a. Poglavlje 27 u pregovorima sa EU je finansijski najzahtevnije poglavlje i troškovi usklađivanja te oblasti sa tekovinama EU do 2030. godine su procenjeni na oko 15 milijardi evra", dodao je Mitić.\nMitić je takođe naveo da je Zeleni fond, koji je osnovan 2016. godine, "budžetska linija sa ograničenim efektom", s obzirom da će od prikupljenih 12 milijardi dinara Ministarstvu zaštite životne sredine na raspolaganju biti manje od polovine tog novca.\nzagađenje vazduha /\nĐukanović: Branićemo Crnu Goru i iz šume ako zatreba\nCrnogorski predsednik Milo Đukanović izjavio je da će, ako bude potrebno, braniti Crnu Goru i iz šume, kao što su to činile generacije predaka.\nRegistrovana još 182 slučaja korona virusa u Crnoj Gori, preminule dve osobe\nLaboratorije crnogorskog Instituta za javno zdravlje (IJZ) su od jučerašnjeg preseka završile PCR analizu 487 uzorka na korona virus, a registrovano je 182 novozaraženih.\nDim sa deponije smeća i pogona topionice bakra prekrio Bor\nBor je jutros osvanuo prekriven dimom koji je iritirao disajne organe ljudi koji su se zatekli na ulici.


Američki general: Tursku isključiti iz NATO jer uspostavlja Otomansko carstvo | WebTribune\nHome U FOKUSU Američki general: Tursku isključiti iz NATO jer uspostavlja Otomansko carstvo\nRusija je 25. novembra poslala najmoćnije plovilo Crnomorske mornarice – kruzer Moskva – u obalnu oblast sirijske provincije Latakija. Ovaj kruzer je opremljen Fort PVO sistemom koji je sličan čuvenom ruskom S-300 PVO sistemu.\nKratko nakon toga, Turska je poslala dve svoje podmornice – Dolunay i Burakreis – u istu oblast kako bi pratile i posmatrale rusko plovilo.\nKako bi Rusija trebalo da odreaguje na to i kakve to posledice može imati? Vojni stručnjak i bivši zamenik komandanta Zajedničke grupe severnog Kavkaza, Boris Podoprigora, rekao je da je u pitanju „psihološko ratovanje“.\n„Turska i NATO očigledno nameću vojni pritisak Rusiji da bi videli kako će ona odreagovati“, rekao je on.\nPrema rečima stručnjaka, Rusija ne bi trebalo da dozvoli da je isprovociraju. „Jasno smo naveli kakvi su naši stavovi po pitanju Sirije i sprovodimo operacije koje ne nailaze na zvanično protivljenje anti-ISIS koalicije koju predvodi Zapad.\nU suštini, nalazimo se na pravoj strani. Istovremeno, svesni smo činjenice da se anti-ISIS koalicija sastoji od partnera sa kojima Rusija nema prijateljski odnos. Rusija mora ostati budna i racionalna“, rekao je Podoprigora.\nVažno je napomenuti da je američki general-major u penziji, Pol Valeli, rekao kako turski napad na ruski vojni avion nije povezan sa željom turske vlasti da odbrani tursku granicu. On je naveo da je Turska oborila ruski avion kako bi pokazala svima da je ona dominantna sila u regionu.\nPrema Valelijevim rečima, napad na ruski avion je bio čista provokacija.\n„Incident sa ruskim avionom je pokazao da Turska neće koordinirati svoje delovanje sa NATO-om“, rekao je Valeli. „Turska ponovo pokušava da uspostavi Otomansko carstvo, nezavisno od interesa NATO-a i Rusije“.\n„NATO bi trebalo da isključi Tursku iz članstva jer Ankara odbija da pomogne u borbi protiv Islamske države“, naveo je Valeli. On je dodao da Turska sarađuje sa NATO-om samo kada treba da ostvari svoje ciljeve.\nTurski vojni avion je 24. novembra napao ruski Su-24 vojni avion dok se isti vraćao sa misije u rusku avio bazu u Siriji. Turske vlasti su navele da je ruski avion upao u turski vazdušni prostor, iako rusko ministarstvo odbrane ističe da je avion oboren iznad Sirije.\nIncident je okončan smrću jednog od pilota koji se katapultirao iz aviona i jednog ruskog marinca koji je pokušao da spasi ruske pilote. Turska je odbila da se izvini zbog ovog incidenta.


U Parizu uhapšeno sedmoro\nAntiteroristička policijska operacija započeta rano jutros u pariskom predgrađu Sen-Deni završena je nakon što je uhapšeno sedam osoba u okviru istrage o nedavnim terorističkim napadima u Parizu u kojima je poginulo 129 osoba, saopštilo je francusko tužilaštvo i dodalo da su dve osobe poginule u toj operaciji. Ranije je saopšteno da su dve osobe poginule u stanu koji je opkolila policija. Među poginulim je žena koja je aktivirala eksplozivnu napravu, javile su svetske agencije.\nPortparol francuske vlade Stefan Le Fol izjavio je da policijska akcija, koja je trajala sedam sati, završena.\nMeta policijske operacije bio je jedan od organizatora napada u Parizu, belgijski džihadista Abdelhamid Abaud, za koga se verovalo da se nalazi u stanu.\nPolicijski izvori su naveli da su tri policajca povređena u akciji tokom koje su osumnjičeni pružali jak otpor.\nNa lice mesta su upućeni i vojnici. Na društvenim mrežama se pojavila informacija da je u akciji poginuo i jedan policijski pas.


Ovako u NATO gledaju na vojsku Kosova, prate svaki korak - Naši u svetu\nObjavljeno 09/11/18 u 12:06\nBEOGRAD – Poslednjih dana se mnogo govori o formiranju kosovske vojske. Velika je nepoznanica kako će ona izgledati i ko će Albancima pomoći da je formiraju.\n„Iako se kosovske vlasti kreću ka ovome, onda je to nešto što ćemo morati veoma pažljivo da pratimo“, kaže Apaturaj za TV Prva.\nDodaje da „šta god da se desi na Kosovu u pogledu Kosovskih bezbednosnih snaga, veoma je važno da se to uradi uz potpune konsultacije sa zajednicama – svim zajednicama na Kosovu“.\n„KFOR ima odgovornosti na Kosovu za bezbedno i sigurno okruženje. Sada je treći u nizu koji reaguje (third responder), što dobro znate, uz Kosovske bezbednosne snage i snage EU. KFOR je treća linija odgovora sa veoma jasnim odgovornostima koje im je dao Savet bezbednosti. Dok se te odgovornosti ne promene, sprovodiće ih“, ističe Apaturaj.\nAustrijski pukovnik špijunirao 30 godina za Rusiju


Tihić: RS nije srpski entitet – Informer\n“Nećemo nikada RS prihvatiti kao srpski entitet i nikada nećemo 9. januar prihvatiti kao dan RS, zato što se radi o danu na kojem su počela masovna ubistva, protjerivanja i etnička čišćenja. Čudi me da je 9. januara kompletno hrvatsko rukovodstvo sjedilo u prvim redovima, čak i novi premijer BiH Vjekoslav Bevanda. Oni su slavili dan kada su protjerani Hrvati iz RS“, rekao je u Beču Sulejman Tihić, predsjednik SDA, prenosi B92.\nGovoreći o nedavnoj proslavi 20-te godišnjice uspostavljanja RS i prisustva državnika iz Srbije, Tihić je ocijenio da se radi o politici “dva lica”.\nPrema njegovim tvrdnjama, predsiednik Srbije Boris Tadić na jednoj strani priča o teritorijalnom integritetu BiH, o suverenitetu, ali nije, kako smatra bosanski političar, konzistentan.\n“On govori i o RS kao srpskom entitetu i to naravno ne odgovara Dejtonskom sporazumu. Prema Dejtonskom sporazumu RS je jedan multietnički entitet Srba, Bošnjaka i Hrvata. Kada se Tadić zalaže za RS, on mora da se zalaže za ravnopravnost Bošnjaka i Hrvata. Iz jednog multietničkog entiteta napravljen je isključivo pravoslavni entitet“, kazao je nekadašnji član predsedništva BiH.\nTihić je naglasio da se u RS slave pravoslavni praznici kao entitetski praznici, te da se sveštenici dovode prilikom otvaranja zgrade vlade, iako u njoj ne rade samo Srbi, već i Hrvati i Bošnjaci. Prema njegovom mišljenju, „živimo u jednom nepravednom svetu u kojem je dobijen i Dejtonski sporazum, čime su prihvaćena ratna osvajanja Srba”.\nMeđunarodna zajednica je legalizovala RS, iako su svi sudovi, a tako i Haški, utvrdili da su srpske trupe počinile masovna ubistva i genocid, naveo je predsiednik SDA, tvrdeći da je međunarodna zajednica odustala od povratka izbieglica. Prema njegovim riječima, nekoliko procenata Bošnjaka vratilo se u RS, ali jako malo Hrvata.\n„Hrvatska nije ništa ni učinila za povratak. Očigledno je u određenim glavama podjela Bosne, plan Miloševića i Tuđmana, još živa“, rekao je Tihić. On smatra da je međunarodna zajednica BiH ostavila na cjedilu, jer je nametnula jako skup i nefunkcionišući sistem.\n„Srbi drže 50 odsto teritorije, 50 odsto prava su dobili i imaju jednu trećinu stanovništva. Međunarodna zajednica kaže da moramo to da riješimo između nas. Ali kako? Nije u interesu RS da prihvata aranžmane koji nisu u njenu korist“, rekao je Tihić u vezi napretka u težnji za promjenom Ustava. On je upozorio da će buduće generacije željeti da promijene stanje, zbog čega se međunarodna zajednica mora zalagati za pravedno rješenje.\n„Svi oni koji žele zatvaranje kancelarije visokog predstavnika međunarodne zajednice (OHR) ili nisu dobronamjerni ili nemaju pojma“, poručio je lider SDA. Govoreći o evropskoj integraciji BiH, Tihić je objasnio da će krajem mjeseca biti konstituisan novi savjet ministara, u februaru će zakon o popisu i o državnoj pomoći proći skupštinu, te da bi u martu BiH, teoretski, mogla da podnese zahtjev za dobijanje statusa kandidata za prijem u članstvo EU.\n„Ove godine se u Srbiji održavaju izbori i to će se odraziti na čitav proces. Bosna će brže napredovati. Srbija je do sada bila nešto bolja, ali ćemo mi to nadoknaditi. Bilo bi u redu ako bi zajedno sa Srbijom 2013. dobili status kandidata“, rekao je Tihić, odgovarajući na pitanje da li bi proces pristupanja poslije prijema Hrvatske mogao biti usporen.


BANJALUKA – U Agenciji za javne nabavke BiH kažu da sve institucije koje troše javna sredstva za nabavku roba, usluga ili radova moraju da provedu postupak javne nabavke, ali izbjegavaju da se odrede o nabavci aviona od 19 miliona KM od strane Vlade Srpske, ističući da mogu naložiti otklanjanje nepravilnosti, ali ne i da će to uraditi.\nPodsjećamo, portal CAPITAL objavio je da vlast RS ne želi da se odrekne luksuza te kupuje novi avion Cessna, vrijednosti 18,9 miliona KM, iako se Republika Srpska zadužuje na domaćoj i Bečkoj berzi, kod komercijalnih banaka, te moli za pomoć Srbije kako bi održala likvidnost.\nPremijer Republike Srpske Radovan Višković potvrdio je pisanja portala CAPITAL da Srpska kupuje novi avion, a kao razlog je naveo to što je avion koji RS posjeduje prizemljen zbog kvara na toj vrsti aviona u svijetu. Portal CAPITAL objavio je i da nisu tačne tvrdnje premijera da je avion prizemljen.\nZa kupovinu aviona nije raspisana javna nabavka, a iz Vlade RS ne žele da odgovore na pitanja CAPITAL-a kojim aktom je odobrena kupovina aviona, u kojem iznosu, da li je, kada, na koji način, planirana nabavka aviona, sa koje pozicije iz Budžeta.\nDirektor Vazduhoplovnog servisa RS Sreten Ilić, govoreći za Srnu, rekao je da je „depozit već dat i očekujemo da ćemo krajem novembra, početkom decembra dobiti novi avion“. Zanimljivo je da je njegova prvobitna izjava nedugo nakon objave ispravljena, te je iz vijesti, izbrisan dio da je depozit uplaćen.\nNabavka se, prema tome, uveliko realizuje, a ni nakon objave u medijima i potvrde premijera da se avion kupuje u Agenciji za javne nabavke BiH ne reaguju iako su nadležni da osiguraju pravilno provođenje Zakona o javnim nabavkama.\nU Agenciji na pitanja CAPITAL-a o tome kako je Vlada morala da postupi prilikom nabavke aviona, rekli su da su svi ugovorni organi koji dodjeljuju javne ugovore za robe, usluge i radove, obavezni provesti odgovarajući postupak javne nabavke i slijediti zahtjeve koje definiše Zakon o javnim nabavkama i podzakonski akti.\n„Odluku o tome koji će postupak provesti, ugovorni organ donosi na osnovu procjene vrijednosti javne nabavke definisane Zakonom, kao i ispunjenosti drugih uslova propisanih Zakonom“, ističu u Agenciji.\nNaglašavaju da se Zakon mora primjenjivati ako su predmet javne nabavke robe, usluge ili radovi, ako ugovor dodjeljuje ugovorni organ, ako dolazi do korištenja (trošenja) javnih sredstava i ako nisu ispunjeni uslovi koji dozvoljavaju da se Zakon ne primjenjuje (izuzeci).\nŠto se tiče konkretnog slučaja nabavke aviona, u Agenciji kažu da imaju „nedovoljan broj informacija da bi u vezi s tom nabavkom dali konkretan odgovor“.\n„Nemamo podatak da li su možda ispunjeni uslovi da se Zakon ne primjenjuje. Na Portalu javnih nabavki je vidljivo da za ovu nabavku još nije objavljeno obavještenje o nabavci“, istakli su u Agenciji.\nDodaju da mogu postupati po pitanju praćenja postupaka javnih nabavki, na način da reaguju na uočene nepravilosti i obraćaju se ugovornim organima dopisima da ih otklone.\nMeđutim, nisu naveli da li će postupiti po pitanju nabavke aviona i da li će se obratiti Vladi RS da otkloni nepravilnosti.\nIz Udruženja za borbu protiv korupcije u javnim nabavkama „Tender“ kažu da se zbog trošenja javnih sredstava mora provesti jedan od postupka javne nabavke i da nabavka aviona ne smije biti izuzetak.\n„Ne radi se tu o nacionalnoj bezbjednosti ili nekoj povjerljivosti, zna se od koga se i šta kupuje. Morali su u Vladi raspisati otvoreni postupak, međunarodni tender“, istakao je Igor Vukajlović iz „Tendera“.\nDodao je da je problem što niko u BiH ne izriče sankcije zbog nepoštovanja Zakona, te da bi Agencija za javne nabavke trebala pokrenuti prekršajni postupak.\nJavni tender se jedino ne raspisuje ako se avion kupuje iz donacija, ali ako je iz budžeta, kako je premijer Radovan Višković rekao, onda je Vlada bila obavezna da raspiše javnu nabavku.\nOsim izjava premijera novinarima i šturog objašnjenja datog na sjednici Narodne skupštine, Vlada nikada nije objavila zvaničnu odluku o kupovini aviona i ignoriše da odgovori na upućena pitanja o tome.\nIzvršna direktorica “Transparensy International-a” Ivana Korajlić kaže da je Vlada Srpske dužna objaviti na osnovu koje odluke sprovodi nabavku aviona.\n„Za nabavku od 19 miliona mora se objasniti odakle se finansira, na koji način se sprovodi nabavka, koji postupak se primjenjuje i pod kojim uslovima se realizuje“, istakla je Korajlićeva.\nTagovi: agencija za javne nabavke bihavioncessnaizborizdvajamovaznovlada republike srpske\nKomentari na članak: Agencija za javne nabavke izbjegava nadzor kupovine aviona u RS\n04.10.2019 u 22:34\nOvi u Agenciji jedu Beli lebac a ništa ne rade.


Odbojkaški savez zadovoljan rezultatima u prethodnoj godini – Nadlanu.com\nOdbojkaški savez zadovoljan rezultatima u prethodnoj godini\nBEOGRAD, 3. januara 2010. (Beta) - Generalni sekretar Odbojkaškog saveza Srbije Slobodan Milošević rekao je da je zadovoljan rezultatima iz prošle godine, a kao veliki uspeh naveo je dobru organizaciju takmičenja u Srbiji.\n"Organizovali smo kvalifikacije za dva Svetska prvenstva, u muškoj i ženskoj konkurenciji, kvalifikacije za Evropsku ligu odbojkašica i završni turnir Svetske lige u Beogradskoj areni, koji je i proglašen za najbolje organizovani do sada", rekao je Milošević agenciji Beta.\nOdbojkaši Srbije su u avgustu, na kvalifikacionom turniru u Kragujevcu izborili plasman na Svetsko prvenstvo, koje se ove godine održava u Italiji, dok su u julu u Subotici odbojkašice sa uspehom odigrale kvalifikacije za SP u Japanu.\nTakođe, OSS je krajem jula u Beogradskoj areni uspešno organizovao završni turnir Svetske lige, a finalnoj utakmici, u kojoj je Brazil pobedio Srbiju sa 3:2, prisustovalo je 22.680 gledalaca.\nMilošević je istakao da su prošle godine sve odbojkaške selekcije Srbije odigrale rekordne 132 zvanične međunarodne utakmice i podsetio da je na velikim turnirima osvojeno mnogo medalja.\nMuška kadetska reprezentacija Srbije osvojila je zlatnu medalju na Svetskom prvenstvu, kao i srebrnu na Evropskom šampionatu.\nKadetkinje su osvojile su po srebrnu medalju na Evropskom i Svetskom prvenstvu, zlatnu na Balkanskom šampionatu, dok je juniorska selekcija osvojila drugo mesto na Balkanskom šampionatu.\nSeniorke su osvojile Evropsku ligu i zauzele drugo mesto na Univerzijadi u Beogradu.\n"Mislili smo da je 2008. rekordna, ali prošle godine su naše selekcije odigrale ukupno 132 međunarodne utakmice i osvojile su mnogo medalja. Kadeti i kadetkinje su osvojili medalje na svetskim i evropskim šampionatima, a najvrednija je zlatna sa SP za kadete", rekao je Milošević.\n"Seniori su osvojili srebro u Svetskoj ligi, a seniorke trijumfovale u Evropskoj ligi i bile druge na Univerzijadi. Mnogo vremena bi nam trebalo da pobrojimo sve medalje", dodao je on.\nGeneralni sekretar OSS rekao je da je u 2010. godini organizaciono najznačajnije Evropsko prvenstvo za juniorke koje će se održati u Zrenjaninu i Nišu i dodao da se nada dobrim rezultatima.


Vojska uhapsila predsednika Sudana Omara el Bašira i preuzela vlast na dve godine | Autonomija\nBašir, koji je na vlasti bio 30 godina, poslednjih gotovo četiri meseca bio je suočen s masovnim demonstracijama na kojima je tražena njegova ostavka\nSudanska vojska je zbacila i uhapsila dugogodišnjeg autokratskog predsednika Omara el Bašira i preuzela kontrolu nad zemljom za naredne dve godine, saopštio je ministar odbrane Avad Mohamed Ibn Ouf.\nPosle jutros najavljenog „važnog saopštenja“, Ouf se pojavio na državnoj televiziji u uniformi i rekao da će „slobodni i pošteni izbori“ u Sudanu biti održani za dve godine.\nOuf je naveo da je vojska uvela vanredno stanje za naredna tri meseca, da je suspendovala ustav, zatvorila granice i vazušni prostor zemlje. U naredne dve godine zemljom će upravljati prelazni vojni savet, kazao je i dodao da je vlada raspuštena i da je uveden policijski čas tokom noći. Bašir, koji je na vlasti bio 30 godina, poslednjih gotovo četiri meseca bio je suočen s masovnim demonstracijama na kojima je tražena njegova ostavka.\nNakon jutrošnjih nagoveštaja da će ga vojska zbaciti s vlasti, desetine hiljada građana uputile su se u centar glavnog grada Kartuma, slaveći.\nPre nego što je Ouf objavio da je vojska preuzela kontrolu u zemlji, organizatori protesta su saopštili da neće podržati vojni udar i da žele civilnu prelaznu vladu posle smene Bašira.\nNaveli su i da razgovaraju s vojnim vrhom o formiranju prelazne vlade. Vest o uklanjanju Bašira s vlasti usledila je nešto više od nedelju dana pošto je predsednik Alžira Abdelaziz Buteflika, suočen sa sličnim protestima, podneo ostavku posle 20 godina na vlasti.\nMasovni protesti u Alžiru i Sudanu podsećaju na pobune u nekoliko arapskih država 2011. godine, poznate kao Arapsko proleće, koje su dovele do zbacivanja lidera Tunisa, Libije, Egipta i Jemena.\nProtesti u Sudanu počeli su u decembru zbog lošeg ekonomskog stanja u zemlji, ali su se brzo pretvorili u izraz opšteg nezadovoljstva Baširovom vladavinom. Novu snagu dobili su prošle nedelje posle ostavke Buteflike.\nKada je došlo do povećanja broja učesnika protesta, vlada je odgovorila represijom. Bezbednosne snage su od subote više puta pokušale da razbiju proteste, a u nasilju su poginule najmanje 22 osobe.\n(Beta-AFP/Danas, Foto: Reuters)


Iznajmljivanje bicikala sve popularnije - Bajsologija\nIznajmljivanje bicikala „NS bajk“ sistema u Novom Sadu i u ovoj sezoni pokazuje da je taj način prevoza u gradu u potpunosti prihvaćen – kaže portparol „Parking-servisa” Radovan Jeknić.\nDo sada, taj sistem je registrovao više od 11.000 iznajmljivanja, a urađeno je gotovo 400 novih korisničkih kartica.\nPo njegovim rečima, još uvek se ne može oceniti da li je ova sezona, koja je otvorena početkom aprila, bolja od prethodne, jer se ne zna koliko će trajati. Ako vremenski uslovi budu kao lane, kada su Novosađani bicikle vozili i u novembru, ovogodišnja sezona će, tvrdi on, sigurno biti više nego dobra.\nTokom „Egzit” festivala, kako kaže naš sagovornik, iznajmljivanje bicikala je bilo uobičajeno, a registrovano je desetak stranaca koji su u tom periodu koristili uslugu rentiranja dvotočkaša. Ipak, kako dodaje, ne postoji pravilo po kojem u određenim danima bude više ili manje iznajmljivanja nego inače.\n– Građani iznajmljuju bicikle i u toku prepodneva, ali isto tako i u večernjim satima – objašnjava Jeknić. – Očigledno da sve zavisi od potrebe kada će se odlučiti za taj alternativni prevoz.\nNa novosadskim biciklističkim stanicama popularni dvotočkaši iznajmljuju se na sat, po 20 dinara, i na ceo dan, po 100 dinara. Po rečima Radovana Jeknića, u pravilniku nije predviđeno iznajmljivanje na više dana jer se bicikl može iznajmiti svakog dana na bilo kojoj automatizovanoj stanici u gradu, a tim načinom iznajmljivanja svi korisnici su u ravnopravnom položaju i imaju isti broj vozila na raspolaganju. Prilikom iznajmljivanja, ne postoji mogućnost zaduženja nekog posebnog mehanizma za zaključavanje jer se, kaže naš sagovornik, podrazumeva da se bicikli iznajmljeni na jednoj stanici mogu ostaviti na drugoj u nekom drugom delu gradu.\n„Parking-servis“ je do sada u različitim delovima grada izgradio 12 biciklističkih stanica „NS bajk” sistema: kod Spensa, kod glavnog ulaza na Štrand, kod Železničke stanice, u Kampusu univerziteta, kod Srpskog narodnog pozorišta, u ulicama Rumenačkoj, Jovana Dučića, Balzakovoj, na uglu Podgoričke i Narodnog fronta, u Preradovićevoj ulici u Petrovaradinu i na Beogradskom keju. Poslednja u nizu otvorena je stanica na Detelinari, na uglu ulica Kornelija Stankovića i Milenka Grčića, a, kako kaže Jeknić, za sledeću godinu je planirana još jedna nova stanica. „Parking-servis”, kaže on, planira otvaranje te stanice na početku sledeće sezone, kao što je bio slučaj i ove godine.


NBS će i dalje održavati stabilnost kursa – Studio B\nObjavljeno: 29.02.2016. 09:31 Izmenjeno: 29.02.2016. 09:31\nTabaković je za RTS, na pitanje o preporuci MMF da NBS dozvoli veće dnevne promene kursa, rekla da će NBS kao i do sada činti sve da te fluktuacije budu procenjene po svojoj prirodi i da uz najmanji trošak postigne najveću stabilnost.\n„Ja pitam sa kojim ciljem, zbog čijeg interesa i sa kojim rezultatom treba dozvoliti veće dnevne oscilacije. Greška da treba zbog dugoročne stabilnosti dozvoliti veće dnevne oscilacije koje su mnoge zemlje koje imaju visoku evroizovanu ekonomiju posegle za tim teorijskim konceptom čistog targetiranja inflacije, sa bukvalnom neintervenisanjem na deviznom tržištu, je prošlost i greška koja je plaćena trošenjem deviznih rezervi i bukvalno otvorenošću za šokove“, rekla je Tabaković.\nTabaković je rekla da je od početka godine na odbranu dinara potrošeno 390 miliona evra, a da je napuštanje investitora koji ulažu u hartije od vrednosti u čitavom reigonu, koji izlaze sa tržišta kupujući devize, stvorilo pritisak na kurs.\nPodsetila je da je od 2010. godine do 2012. godine i momenta kada je ona postala guverner potrošeno 3,7 milijardi evra za odbranu dinara, a da je on oslabio 19 odsto, dok je za poslednje nepune četiri godine potrošeno 1,3 milijarde, pri čemu je dinar oslabio nepunih četiri odsto.\nTabaković je istakla da građani treba da imaju poverenje, jer je NBS ostvarila kredibilitet.\nUpitana da li će predstojeći izbori uticati na kurs, Tabaković je podsetila da je NBS u njenom mandatu već imala jedne izbore i da je i tu godinu završila sa jedan odsto slabljenja valute.\nKaže da građani mogu da budu sigurni da će kao i do sada u Srbiji pad valute i slabljenje biti manje u odnosu na druge ekonomije.\nTabaković je navela i da u razgovoru sa MMF tema poskupljenja struje nije bila na dnevnom redu i da će se o tome pričati kada se ta misija vrati.\n„Mi svoju projekciju baziramo da će rast BDP iduće godine biti 1,8, MMF kaže da će biti 1,75, mi projektujemo da će biti poskupljenje struje, ali nije je bilo u 2013. uopšte, u 2014. je bilo samo sedam odsto, iako se pričalo da će biti dvostruko više, tako da ostavimo Vladi da ona o tome odluči u skladu sa cenom struje u okruženju, potrebama i mogućnostima ove države“, navela je Tabaković.


Poznati američki politikolog: Đukanović je efikasan, ali ne vodi demokratsku državu - Sputnjik Srbija\n02:56 16 Jun 2021\nPoznati američki politikolog: Đukanović je efikasan, ali ne vodi demokratsku državu\n16:47 02.06.2020 (osveženo 17:21 02.06.2020) Preuzmite kraći link\nAmerički politikolog Frensis Fukujama izjavio je da predsednika Crne Gore Mila Đukanovića doživljava kao efikasnog političara, ali da ne smatra da vodi demokratsku državu.\n„Crna Gora nije mnogo uradila da uđe u Evropsku uniju u ovom trenutku. Prošlog leta sam dugo razgovarao sa Đukanovićem kad sam bio u Podgorici. Mislim da je on efikasan političar, ali ne smatram da vodi demokratsku državu“, naveo je Fukujama u razgovoru za „Glas Amerike“.\nOn je istakao i da nije isto članstvo u NATO-u i EU, jer se po pitanju NATO-a više radi o strateškom savezu i naveo primer Turske koja je članica, a nije, kako je kazao, demokratija.\nUpitan da li Srbija i Crna Gora mogu da slede svoj put ka Evropskoj uniji u svetlu najnovije ocene Fridom hausa o padu u upravi, slobodi govora i medija, pravosuđa, Fukujama kaže da ne mogu, jer u EU postoji nespremnost za dalje proširenje zbog osećanja da su prerano primili neke zemlje.\n„Mislim da je jedan od problema koje je EU imala, to što je pustila druge zemlje iz regiona, kao što su Bugarska i Rumunija, da nazaduju nakon što su primljene. Nivo korupcije je počeo da raste...A kada imate zemlju koja ni ne deluje posebno zainteresovano da uđe u Uniju ili ne sprovodi neophodne reforme, to nema smisla sa evropskog stanovišta“, kazao je.\nVlada Srbije nije previše zainteresovana za EU\nFukujama je takođe ocenio da srpska vlada nije previše zainteresovana za EU i da ne želi da radi na ispunjavanju kriterijuma za pristup.\n„Zaista mislim da će se proces usporiti, možda zaustaviti ili čak krenuti unazad“, poručuje Fukujama.\n„Želi da predstavi zapadnoj javnosti, Briselu i Berlinu i drugim prestonicama da je i dalje na putu ka članstvu u EU, ali i produbljuje saradnju sa Rusijom i sa Kinom. U stvari, raniji napori da se ostane na strani Zapada su način da se izbegne kritika sa Zapada“, navodi on.\nFukujama sumnja da će uskoro biti rešen problem Kosova, dodajući da mu se čini da i sa strane Beograda i sa strane Prištine — postoji otpor tome.


март 2021 - Biznis i Finansije\n„Od svih, za sve“\nOTP Grupa u Srbiji, uključujući Vojvođansku banku i OTP banku Srbija, ostvarila je godišnji rast kredita od 15% što je više od 500 miliona evra i što pokazuje posvećenost Grupe tržištu u Srbiji. Na kraju 2020. godine su ukupni neto krediti obe banke iznosili 3.7 milijarde evra i time su zauzeli učešće na tržištu od preko 17%. Vojvođanska banka i OTP banka trenutno se nalaze u procesu integracije koji će trajati do maja 2021. godine kada će nastaviti da posluju kao jedna banka pod imenom OTP banka Srbija.\nZahvaljujući rezultatima u protekloj godini, kao i povećanom tržišnom učešću u svim segmentima, nova integrisana banka će biti prva u Srbiji po pitanju tržišnog učešća u segmentu kredita.\nVisok rast kredita\n„Zemljište na kome sam zasnovao zasad leske je VII klasa te sam odmah morao da izbušim bunar. Iskoristio sam priliku kada je država podsticala mlade poljopivrednike i nabavio 13 solarnih panela“, kaže Stojić dodajući da je 2018. godine postavio žičanu ogradu i tako zaštitio mlade sadnice.\n„Oprašivači su halski džin i Istarski dugi, a tu je crveni lambert koji je vizuelno veoma dekorativan, a lepotu mu daju bordo crveni listovi.“\n„Ovo je bilo bolje od školskog primera, bio sam prezadovoljan, ali moram napomenuti da ja vodim računa o zasadu, ništa ne prepuštam slučaju tako da nikada ne dovodim u pitanje ulaganja u hemiju, prihranu. Na tim stvarima neću da štedim“, kaže naš sagovornik dodajući da je svaki žbun leske prihranio sa 350 grama mineralnog đubriva i sedam do osam kilograma pregorelog goveđeg đubriva.\n„Ima ponuda za otkup ali je neprihvatljivo da kilogram prodajem za manje od pet evra“, kaže Stojić dodajući da će njegov poslovni put narednih godina biti usmeren isključivo na kvalitet, a ne količinu proizvoda.\n„Bilo bi lakše kada bi država više pomagala mlade poljoprivrednike, sitnije posede jer jači postaju još jači, a sitniji još slabiji. Ne očekujem da se obogatim od prodaje lešnika, ali bih voleo da mojoj porodici to bude siguran dodatni prihod“, kaže na kraju naš sagovornik.


Uređaj koji je primenjen na ovoj ženi registruje obrasce moždane aktivnosti povezane sa depresijom i automatski ih prekida koristeći kratke „udare“ elektrostimulacije na njen mozak, slično kao što radi pejsmejker za srce.Pacijentkinja (36) je nakon tretmana rekla da „se spontano nasmejala prvi put posle pet godina“, piše „Gardijan“.Iako je probudio nadu da bi depresija mogla da se leči i na ovaj način, tretman je do sada ispitan samo na jednoj pacijentkinji i mogao bi da se primenjuje jedino na ljudima sa težim oblikom oboljenja.Ipak, ohrabrujuće je što je na ovaj način pokazano da aktivnost mozga povezana sa nekim mentalnim poremećajem može biti pouzdano detektovana i da može biti vraćena u zdravo stanje, čak i ako pacijent od nje pati već godinama.Prema procenama naučnika, između 10 i 30 odsto ljudi koji pate od depresije ne može da bude lečeno poznatim lekovima.Sličan način lečenja korišten je do sada za veliki broj pacijenata sa Parkinsonovom bolešću ili epilepsijom, ali on nije davao rezultate kada je depresija u pitanju. Problem je bio u tome što, kako se čini, mozak nema jednu oblast „zaduženu“ za depresiju, već je u pitanju više njih, a mogu se i razlikovati među ljudima.Međutim, sada je ovaj tretman personalizovan. Na pacijentkinji na kojoj je primenjen, u prvih nedelju dana korišten je privremeni moždani implant koji je beležio moždane aktivnosti, dok je ona zapisivala svoja raspoloženja u elektronskoj bazi. Zahvaljujući tome napravljen je algoritam kojim je prepoznat deo mozga i na njega su primenjeni blage doze elektriciteta kada se aktivnost povezana sa depresijom javi.Uređaj košta oko 35.000 dolara i radi se o prerađenoj verziji sličnog koji se koristi za epilepsiju.Sledeći korak je ispitivanje na dva pacijenta koja su već odabrana, a očekuje se ispitivanje na još devet kasnije.\nsvet, depresija, nauka i tehnologija\n© AP Photo / Petr David JosekDepresija\nŽeni sa teškim oblikom depresije pomogao je svojevrsni „pejsmejker“ za mozak pošto drugi tretmani nisu davali rezultate.\nUređaj koji je primenjen na ovoj ženi registruje obrasce moždane aktivnosti povezane sa depresijom i automatski ih prekida koristeći kratke „udare“ elektrostimulacije na njen mozak, slično kao što radi pejsmejker za srce.\nPacijentkinja (36) je nakon tretmana rekla da „se spontano nasmejala prvi put posle pet godina“, piše „Gardijan“.\nIako je probudio nadu da bi depresija mogla da se leči i na ovaj način, tretman je do sada ispitan samo na jednoj pacijentkinji i mogao bi da se primenjuje jedino na ljudima sa težim oblikom oboljenja.\nIpak, ohrabrujuće je što je na ovaj način pokazano da aktivnost mozga povezana sa nekim mentalnim poremećajem može biti pouzdano detektovana i da može biti vraćena u zdravo stanje, čak i ako pacijent od nje pati već godinama.\n„Ranije nismo mogli da imamo ovakvu personalizovanu terapiju u psihijatriji. Ovaj uspeh je neverovatan napredak u našem poznavanju moždanih funkcija koje uzrokuju mentalne bolesti“, kaže Ketrin Skangos sa Univerziteta Kalifornija, koja je vodila istraživanje čiji su rezultati objavljeni u časopisu „Nejčr medisin“.\nPrema procenama naučnika, između 10 i 30 odsto ljudi koji pate od depresije ne može da bude lečeno poznatim lekovima.\nSličan način lečenja korišten je do sada za veliki broj pacijenata sa Parkinsonovom bolešću ili epilepsijom, ali on nije davao rezultate kada je depresija u pitanju. Problem je bio u tome što, kako se čini, mozak nema jednu oblast „zaduženu“ za depresiju, već je u pitanju više njih, a mogu se i razlikovati među ljudima.\nMeđutim, sada je ovaj tretman personalizovan. Na pacijentkinji na kojoj je primenjen, u prvih nedelju dana korišten je privremeni moždani implant koji je beležio moždane aktivnosti, dok je ona zapisivala svoja raspoloženja u elektronskoj bazi. Zahvaljujući tome napravljen je algoritam kojim je prepoznat deo mozga i na njega su primenjeni blage doze elektriciteta kada se aktivnost povezana sa depresijom javi.\nKada se to pokazalo uspešnim, pacijentkinji je u lobanju ugrađen stalni uređaj na baterije koji prepoznaje depresiju i aktivira električni impuls po potrebi, što je u proseku 300 puta dnevno, odnosno ukupno oko 30 minuta tokom 24 sata.\nUređaj košta oko 35.000 dolara i radi se o prerađenoj verziji sličnog koji se koristi za epilepsiju.\nSledeći korak je ispitivanje na dva pacijenta koja su već odabrana, a očekuje se ispitivanje na još devet kasnije.


Vesti online / Sport / / Toronto preokrenuo, još pobeda do finala (VIDEO)\n"Brejkom" u Viskonsinu, Reptorsi su potpuno preokrenuli seriju sa 0-2 i došli na korak od velikog finala sa Golden Stejt Voriorsima.\nOpet je zablistao Kavaj Lenard sa 35 poena (11/25 iz igre, 5/8 trojke) uz 9 asistencija i 7 skokova za 40 minuta na parketu.\nToronto je gubio 14 razlike u prvoj četvrtini (18:4), preokrenuo serijom 14:2 na prelazi iz uvodnog u drugi kvartal, opet imao dvocifren zaostatak u trećem (63:51), ali Lenard postiže 15 poena u poslednjem periodu za prvi niz od tri poraza Milvokija ove sezone.\nNa ulasku u poslednji minut meča, Midlton polaže za samo koš zaostatka Milvokija (99:97), da bi 35 sekundi pre kraja sudije posle pregledanja snimka poništile Lenardu trojku uz zvuk sirene. Međutim, dosuđen je faul Lopesu nad Gasolom, koji pogađa jedno slobodno bacanje, ali u narednom napadu Baksa loptu gubi Brogdon, a na 16,3 sekunde pre kraja Sijakam zakucava na asistenciju Laurija i stavlja tačku na meč.\nLenarda je najbolje pratio rezervni plejmejker tima iz Toronta Fred Vanvlit sa 21 poenom, koji je pogodio 7 trojki iz 9 pokušaja.\nKavaj Lauri je dodao 17 poena uz 7 skokova i 6 asistencija, dok je Paskal Sijakam ostvario dabl-dabl sa 14 poena i 13 skokova.\nNajefikasniji u timu Milvokija bio je Janis Adetokumbo sa 24 poena uz po 6 skokova i asistencija, dok ga je najbolje pratio Erik Bledson sa 20 poena.\nMalkom Brongdon je dodao 18 poena uz 11 skokova i 6 asistencija, Bruk Lopes je postigao 16 poena uz 8 skokova, a dvocifren učinak je imao još Džordž Hil sa 12 poena i 8 uhvaćenih lopti.\nReptorsi će prvu "meč" loptu za plasman u finale plej-ofa NBA lige imati na svom parketu u nedelju ujutru po našem vremenu (2.30h).\nNBA Lopes poveo Bakse ka velikom finalu (VIDEO)


Balkanci da uče iz svoje istorije – Zvornik Danas\nNaslovna/VIJESTI/Ex-Yu/Balkanci da uče iz svoje istorije\nBalkanci da uče iz svoje istorije\nOtkrivanjem Spomen-ploče palim srpskim borcima na brdu Kalenica, na ulazu u makedonski grad Štip, danas je obilježeno 102 godine od Bregalničke bitke.\nSpomen-ploču otkrili su ministar za rad, zapošljavanje, boračka i socijalna pitanja Srbije Aleksandar Vulin i gradonačelnik Štipa Ilčo Zaharijev.\nVulin je poručio da je na Balkanu bilo mira samo kada su o tom regionu odlučivali Balkanci, koji moraju da uče iz svoje istorije da ne bi ponovili negativne događaje.\nOn je istakao da će na ovom prostoru vladati mir, ako narodi Balkana budu jedni uz druge i ako se budu razumjeli.\n„Balkan u političkom i svakom drugom smislu mora da pripada balkanskim narodima, koji moraju da odlučuju kako će živeti, da pokažu da je naša blizina naša prednost i vrlina, a nikako mana“, ocijenio je Vulin.\nOn je rekao da je Bregalnička bitka, koja je slavna žrtvom i veličinom, skoro bila zaboravljena zahvaljujući nasilju bugarskih fašista, koji su u Drugom svjetskom ratu digli u vazduh Spomen-kosturnicu sa posmrtnim ostacima 6.000 srpskih boraca stradalih u bici na Bregalnici 1913. godine.\n„Kosturnica 6.000 mučenika dignuta je u vazduh da bi se zaboravila, ali istina se ne može zaboraviti“, rekao je Vulin.\nOn je istakao da srpski narod nikada nije bio na pogrešnoj strani i da je uvijek bio na strani dobra.\n„Istorija Balkana i naših naroda je istorija ratovanja, neprekidnih sukoba i borbe za slobodu. Srpski i makedonski narod definiše jedna reč – sloboda“, rekao je Vulin.\nOn je ocijenio da narodi na Balkanu moraju da sarađuju, jer u suprotnom neće moći uspješno da odgovore na izazove savremenog doba.\nVulin je obišao i Spomen-kapelu sa kriptom u selu Donje Karaslari kod Velesa, u kojoj počivaju ostaci oko 1.800 srpskih vojnika, te zajedno sa predsjednkom Udruženja za zaštitu i očuvanje srpskih spomenika u Makedoniji Borom Ristićem položio vijenac.\nBitka na Bregalnici vodila se od 30. juna do 9. jula 1913. godine, a srpska vojska je odnijevši pobjedu na bugarskim trupama završila odlučujuću bitku Drugog balkanskog rata.\nTo je ujedno bila i najveća i najkrvavija bitka u dotadašnjoj ratnoj istoriji srpske vojske, kako po angažovanim snagama, tako i po vremenu trajanja i prostoru na kome se odigravala.\naleksandar vulin balkanci bregalnicka bitka istorija kalenica stip\nIzbori koji će prodrmati temelje Evrope


Ministarstvo trgovine donelo rešenje kojim se nalaže promena uslova poslovanja, pa korisnici više neće morati da plaćaju pretplate do isteka ugovorne obaveze. Operateri mobilne i fiksne telefonije ubuduće neće moći da naplaćuju penale za prevremeni raskid ugovora sa korisnicima i moraće da menjaju opšte uslove poslovanja. To će važiti i za kablovske i internet provajdere u Srbiji.\n-Poenta je u tome da korisniku treba dati mogućnost da u trenutku kada želi da raskine ugovor bira šta je za njega bolje, a ne da bude uslovljen. Operateri su tokom potpisivanja ugovora sa korisnicima recimo davali popuste na internet, pa je on uz ugovornu obavezu, na primer, koštao 500, a bez ugovora 700 dinara mesečno. Pravično bi bilo da korisnik koji želi da raskine ugovor, posle dva meseca od potpisivanja sa operaterom, plati samo razliku u toj ceni, jer mu je ona snižena upravo zbog ugovornog odnosa od dve godine. U slučaju da želi da raskine ugovor posle 20 meseci potrošaču je povoljnije da sačeka da obaveza istekne nego da retroaktivno plati tu razliku u ceni interneta- objašnjava Tamara Samardžić iz Sektora za zaštitu potrošača pri Ministarstvu trgovine.\nBonžita se prodaje


Uhapšeni prodavci duvana 9.07.2019\nUhapšena kriminalna grupa za koju se sumnja da je od početka godine organizovala nabavku i prodaju rezanog duvana na teritoriji Srbije. Policija je, prilikom pretresa kuće u Ubu i iznajmljene kuće...\nSaopštenje policije 13.06.2019\nValjevska policija je uhapsila D. R. (43) iz Valjeva, zbog postojanja osnova sumnje da je izvršio krivično delo neovlašćena proizvodnja i stavljanje u promet opojnih droga. Kod njega je pronađeno... · 2 komentara\nSaopštenje policije 10.05.2019\nUhapšen zbog sumnje da je prodavao drogu\nValjevska policija uhapsila je S. B. (24) zbog postojanja osnova sumnje da je izvršio krivično delo neovlašćena proizvodnja i stavljanje u promet opojnih droga. On se sumnjiči da je prodao 15 grama... · 1 komentar\nSaopštenje policija 10.05.2019\nValjevska polocija uhapsila je M. S. (53) iz Lajkovca bog postojanja osnova sumnje da je izvršio krivično delo nedozvoljen promet akciznih proizvoda. U njegovoj kući, u specijalno napravljenoj...\nSaopštenje policije 28.03.2019\nValjevska policija uhapsila je dvadesetpetogodišnjeg mladića iz Valjeva, zbog postojanja osnova sumnje da je izvršio krivično delo proizvidnje i prodaje narkotika. Sumnja se da je po ulici prosuo...\nSaopštenje policije 27.03.2019\nValjevska policija je uhapsila S. M. (1962) iz Lajkovca, zbog postojanja osnova sumnje da je izvršio krivično delo neovlašćena proizvodnja i stavljanje u promet opojnih droga.\nSaopštenje policije 18.02.2019\nValjevska policija uhapsila je S. Ž. (21) iz Valjeva, zbog postojanja osnova sumnje da je izvršio krivična dela teška telesna povreda i nasilničko ponašanje. Sumnja se da je u ugostiteljskom... · 3 komentara\nSaopštenje policije 11.02.2019\nValjevska policija zaplenila je 465 kilograma rezanog duvana koji je pronašla u tovarnom delu kombija marke "fijat dukato", koji je vozio pedesetčetvorogodišnji Ubljanin. Protiv njega biće podneta... · 1 komentar\nSaopštenje policije 8.02.2019\nValjevska policija je uhapsila Ž. C. (1983) iz Valjeva, zbog postojanja osnova sumnje da je izvršio krivično delo neovlašćena proizvodnja i stavljanje u promet opojnih droga. · 2 komentara


Anti-spam, 30.07.2013, 09:09 AM\nKoličina neželjene elektronske pošte (spama) povećala se u junu u odnosu na prethodni mesec i to za 1,4 procentnih poena. Prema podacima Kaspersky Lab-a, prošlog meseca spameri su često koristili ime Stiva Džobsa, osnivača kompanije Apple. U naslovu neželjene email poruke primalac je pozivan da upozna tajnu uspeha čuvenog biznismena, dok je u telu poruke bio oglas za besplatne kurseve. Organizatori su obećavali da će za samo 90 minuta naučiti sve polaznike kako da od hobija naprave profitabilan posao. Ime Stiva Džobsa je korišćeno kao mamac da usmeri pažnju na kurs.\nPored ponude kurseva koji garantovano otkrivaju tajnu uspeha Stiva Džobsa, u junu su česti spam emailovi u kojima su se nudili veliki popusti na uređaje kompanije Apple. Da bi čitava prevara delovala verodostojno, prevaranti su u polje „from“ unosili ime kompanije Apple, iako mail adresa nije imala nikakve veze sa njom. Autori ovih emailova su naglašavali da je količina robe na akciji ograničena i da je neophodno da se ugrabi svoj primerak što pre. Ovaj veoma rasprostranjeni trik se koristi kao podsticaj kupcima da se brže odluče za određeni proizvod i klikom na link ga odmah naruče.\nJoš jedna od prevara spamera u junu bila je ponuda za prijem na američke univerzitete, kao i ponuda za online obrazovanje. Ovi emailovi su često sadržali linkove ka stranicama sa formularima za prijavu na kurseve, a zanimljivo je da adrese stranica variraju od poruke do poruke i obično su napravljene na sam dan slanja spam pošte. Ovo je verovatno jedan od načina kojima autori masovnih poruka prikupljaju lične podatke korisnika.\n"Spameri u junu nastavljaju da koriste poznate trikove. Konkretno, zabeležili smo nekoliko masovnih poruka koje reklamiraju kako konvencionalne tako i elektronske cigarete, prilikom čega autori koriste Google Translate servis za izradu spam linkova. Štaviše, spameri na kraju linka dodaju nasumično sastavljen skup slova i imena Google domena na različitim jezicima" , rekla je Tatjana Ščerbakova, viša analitičarka za spam u kompaniji Kaspersky Lab .\nKao i ranije, značajan procenat spam emailova stiže iz Kine (24%) i SAD (17%), dok je Južna Koreja na trećem mestu sa 14% spam emailova koji se šalju iz ove zemlje.\nJužna Koreja ostaje vodeći izvor spama upućenog evropskim korisnicima (53,3%) i njen udeo je porastao za 9,6 procentnih poena, dok su se SAD (4,6%) i Vijetnam (3,7%) spustili načetvrtu i petu pozicijuprepuštajući Italiji drugo (6,7%) i Tajvanutreće (5%) mesto.\nZlonamerni prilozi pronađeni su u 1,8% spam emailova. Kao i prethodnog meseca, prevaranti su često koristili svoj omiljeni trik - slanje obaveštenja u ime poznatih kompanija.


Stanković: Milan je i dalje favorit ali se nećemo predavati | Novinska agencija Beta\nSPORT | 24.02.2021 14:05 > 24.02 14:05\nTrener fudbalera Crvene zvezde Dejan Stanković rekao je danas da je razlika u kvalitetu izmedju njegove ekipe i Milana neupitna, ali da se crveno-beli neće predavati u predstojećoj revanš utakmici šesnaestine finala Lige Evropa.\n"Neupitna je razlika u kvalitetu i Milan je i dalje favorit, ali nećemo se predavati do kraja. Srećan sam i ponosan na sve što radimo. Zasluženo smo osvojili bod u prvoj utakmici. Tačno je da smo postigli gol u nadoknadi vremena, ali bili smo hrabri i verovali smo do samog kraja. Video sam da su moji igrači izašli na teren spremni za borbu, kao što volim", rekao je Stanković za Korijere delo Sport.\n"Da mi je neko pre godinu dana rekao da će ovo da se dogodi, ne bih verovao, ali evo nas, igramo nokaut fazu Lige Evropa posle osvojene titule na klupi kluba u kome sam odrastao", dodao je nekadašnji kapiten Zvezde.\nFudbaleri Zvezde igraju u četvrtak od 21 sat na San Siru protiv Milana, revanš utakmicu šesnaestine finala Lige Evropa. U prvoj utakmici prošlog četvrtka u Beogradu bilo je nerešeno 2:2.\n"Posle utakmice u Beogradu sam zagrlio Zlatana Ibrahimovića i nadam se da ću isto uraditi i u Milanu. On je broj jedan i mnogo ga poštujem kao osobu i fudbalera. Tokom godina je pokazao da je vodja i uprkos godinama, on potvrdjuje da je njegovo prisustvo na terenu i dalje važno", naveo je Stanković.\nEvropska fudbalska unija (Uefa) pokrenula je postupak protiv Crvene zvezde pošto je jedna osoba, koja je sedela u loži na stadionu "Rajko Mitić", vredjala Ibrahimovića na nacionalnoj osnovi.\nNekadašnji fudbaler Intera govorio je i o nedavnom Derbiju dela Madonina, u kome je Milan izgubio sa 0:3.\n"Inter je igrao veoma dobro, a sada, kako kažu u Srbiji, drže sudbinu u svojim nogama. U ekipi se vidi uticaj trenera Antonija Kontea, čoveka koji nikada ne odustaje. On je sjajan trener, mnogo ga volim jer je poboljšao grupu. Inter je organizovan i uvek zna šta treba da radi. Nadam se skudetu, svim srcem se nadam da će ga Inter osvojiti", naveo je Stanković.


Vi ste ovde:Početna»Vesti»Majkl Davenport: Postepeno usklađivanje sa EU\nBy Jovan objavljeno\t 31/03/2015 Vesti\nDo 2012. godine je sve bilo na tehničkom nivou i bilo je potrebno da se podigne na nivo političkog vođstva. Učestalost sastanaka je bio osnov da se ostvari zaokret u odnosu, rekao je Davenport.\nOn je podsetio da je ministar spoljnih poslova Srbije Ivica Dačić bio 50 puta u Briselu i da je sada “srećniji što češće putuje u Beč”, prenosi agencija FoNet.\nPodsećajući šta je sve učinjeno, Davenport je rekao da je ostvarena integracija policijskih snaga, pravosuđa u institucije Kosova, carine, održani su izbori.\nOstvarena je normalizacija i imamo stalne korake u pravcu napretka, rekao je Davenport.\nSrbija je dostigla tačku saglasnosti o saradnji kada je potpisala neke sporazume i mislim da je poslata snažna poruka Ivice Dačića kada je posetio NATO i smatram da EU i NATO jedan drugog pomažu u mnogo aspekata, rekao je Davenport.\nOn je ocenio i da postoji snažan interes Srbije da učestvuje u međunarodnim misijama i da se ponosi na ulogu koju ima u misijama Ujedinjenih nacija i EU.\nGovoreći o Srbiji kao predsedavajućoj Organizaciji za evropsku bezbednost i saradnju, Davenport je ocenio da Srbija nije ni svesna ogromnih izazova sa kojima se suočava, posebno u Ukrajini.\nOn je, govoreći o stavu Srbije prema ukrajinskom problemu, iako se ogradio da ne može da govori o stavu vlasti, rekao da Beograd podržava suverenitet i teritorijalni integritet Ukrajine, što je u skladu sa stavom država članica EU.\nOna nije, međutim, u stanju da se potpuno uskladi sa spoljnom i bezbednosnom politikom EU u smislu restriktivnih mera koje su uvedene Rusiji, rekao je Davenport i istakao da Srbija to u ovoj fazi kao kandidat za članstvo u Uniji i ne mora da učini.\nPotrebno je, međutim, da se postepeno usklađuje sa evropskom spoljnom i bezbednosnom politikom, rekao je on.\nUpitan o ekonomskim kriterijumima za članstvo Srbije u Uniji, Davenport je ocenio da se kriterijumi za članstvo o kojima je govorio tiču svih država Zapadnog Balkana, ali da Srbija prednjači i da je za svoje reforme dobila pohvalu Međunarodnog monetarnog fonda.


Dani Bačke Topole od 9. do 18. septembra - Novosti - Turistički svet\nDani Bačke Topole od 9. do 18. septembra\nU okviru manifestacije Dani Bačke Topole, koja se u ovoj opštini održava od 9. do 18. septembra, biće organizovani Sajam privrede i poljoprivrede Expo, teniski turnir, nastupi dečijih pozorišta i izložbe.\nKao jedna od manifestacija koja privlači najveću pažnju je XI Karneval meda, koji će se kao sastavni deo obeležavanja Dana Bačke Topole održati 17. septembra 2016. godine. Očekuje se učešće oko 30 karnevalskih trupa sa više od 1.000 učesnika. Ove godine značajno je učešće dece iz predškolskih ustanova, osnovnih škola i kulturnih centara, kulturno-umetničkih društava i dečijih sekcija kako iz Bačke Topole, tako i iz zemlje i inostranstva. U okviru Karnevala biće organizovan i vašar meda, ulica vina, vašar rukotvorina i Međunarodni strongmen kup Bačke Topole na manifestacionom trgu u centru Bačke Topole.\nU večernjim časovima na trgu će biti organizovana dva koncerta i nastupi grupe „Honeybeast“ iz Segedina i benda „Štikle i vikleri“ iz Novog Sada. Sastavni deo programa biće i vatromet i žongleri vatre.


Početak biznis planiranja u Pančevu – Onasnazivanje\nU okviru projekta ONAsnaživanje u petak, 7. septembra u prostorijama kompanije Iteccion u Pančevu održana je prva u nizu radionica na temu BIZNIS PLANRANJA, koju je vodila Vesna Rašković Depalov, ekspertkinja sa dugogodišnjim iskustvom u oblasti strateškog menadžmenta, marketinga i biznis planiranja. Treninge su pohađale žene iz lokalnih udruženja, kao i one iz socijalnog ugroženih kategorija, te žene koje su preživele nasilje u porodici, odnosno žene koje imaju ideje za pokretanje sopstvenog biznisa.\nNa prvoj radionici učesnice su razmatrale tržišni potencijal svojih poslovnih ideja, i upoznale se sa glavnim elementima biznis modela na osnovu kog će svoje ideje dalje razrađivati. Pored toga, učesnice su naučile kako da jasno definišu svoje potencijalne kupce, kao i resurse, aktivnosti i partnere neohodne za dugoročno funkcionisanje biznisa.\nPored ove radionice, u periodu od septembra do kraja oktobra, planirane su su još dve radionice biznis planiranja na kojima će se detaljnije obraditi svi segmenti biznis planiranja, u tokom kojih će učesnice imati priliku da se konsultuju sa ekspertima i dobiju stručnu podršku u izradi svojih individualnih biznis planova.\nNakon završetka radionica, u okviru projekta biće raspisan konkurs za izbor 5 najboljih biznis ideja koje će dobiti nepovratnu pomoć u iznosu do 250.000 dinara. Učesnice radionica će moći samostalno ili u okviru svojih udruženja da konkurišu za finansijsku podršku za pokretanje biznisa i time obezbede početna sredstva za kupovinu neophodnih resursa (opreme, materijala itd), i time pokrenu svoje male biznise.\nRealizovan trening jedan je u nizu obuka koje se realizuju u okviru projekta „ONAsnaživanje“, a čiji je cilj uspostavljanje održivog servisa ekonomskog osnaživanja žena. Ključnu podršku u uspostavljanju ove nove usluge u Pančevu čine stručne radnice Sigurne kuće Pančevo koje su svojom stručnošću, podrškom i zalaganjem omogućile uspešnu realizaciju i ovog treninga.\nOsnovni cilj edukacija koje se organizuju u okviru projekta jeste da žene steknu nova znanja i veštine koje će im pomoći na putu ekonomskog osnaživanja, a koje će moći aktivno da primene u radu socijalnog preduzeća u Pančevu koje je formirano u sklopu projekta ONAsnaživanje, kao i u radu njihovih postojećih udruženja.\nU narednom periodu radionice biznis planiranja biće održane i u Sremskoj Mitrovici, gde će takođe biti raspisan konkurs za 5 najboljih biznis ideja.\nPoreg segmenta biznis planiranja, u okviru projekta ONAsnaživanje u Pančevu i Sremskoj Mitrovici organizuju se i radionice specifičnih veština poput šivenja, tkanja, prerade voća itd, ali takođe i treninzi socijalnih i motivacionih veština kao na primer trening prezentacionih veština. Svi treninzi su namenjeni ženama koje su posredstvom centara za socijalni rad, sigurnih kuća i lokalnih ženskih udruženja uključene ili će se u narednom periodu uključiti u ovaj projekat.\nONAsnaživanje sprovodi Fond B92 u partnerstvu sa SMART kolektivom i socijalnim preduzećem Dobra bašta, a zahvaljujući finansijskoj podršci i poverenju Fonda Ujedinjenih nacija za borbu protiv nasilja prema ženama.\nONAsnaživanje se realizuje u saradnji sa gradskim upravama Pančeva i Sremske Mitrovice, lokalnim centrima za socijalni rad, sigurnim kućama i lokalnim udruženjima žena.


Istraživanje: Najčitaniji listovi u Republici Srpskoj | MC_ONLINE\nPrema istraživanju Instituta za društvena istraživanja Fakulteta političkih nauka u Banja Luci, od ukupno devet dnevnih listova u Bosni i Hercegovini, Republici Srpskoj pripada pet: Glas Srpske, Nezavisne novine, Euro Blic, Press RS te posebno izdanje Večernjih novosti za Rebubliku Srpsku.\nNa osnovu pitanja koja su nudila mogućnost višestrukog izbora, najčitaniji dnevni list u Republici Srpskoj je Press RS sa 35,21%, zatim Euro Blic sa 32,10%, te Glas Srpske sa 31,26%.\nObzirom da ovom metodom nije moguće doći do podatka o najčitanijem listu, u drugom istraživanju ispitanici iz Republike Srpske birali su samo jedan list. Prema ovim podacima, Euro Blic je najčitaniji list sa 22,52%, potom Glas Srpske sa 22,17%, te Press RS sa 16,63%.\nIstraživanje na osnovu višestrukog biranja pokazuje da medijska publika u RS-u nije privržena samo jednom glasilu. U slučaju kada čitatelji odlučuju o jednom listu kojeg najčešće čitaju, u pitanju je Euro Blic, međutim Glas Srpske ne zaostaje mnogo, svega 0,3%.


Obrenovac - Kurs i obuka za ŠMINKERA 2021-04-29\nObrenovac - Kurs i obuka za ŠMINKERA\nZa negovane dame koje žele da ovaj svet učine lepšim\nKurs profesionalnog šminkera u našoj školi traje tri meseca, a nastava se pohađa tri puta nedeljno u trajanju od dva do tri sata. Polaznik pahađanja časova može prilagodi svojim obavezama u dogovoru sa menotrima. Kurs se sastoji od teorije i prakse, koje se prožimaju kroz časove praktične obuke. Materijal za teorijsku nastavu obezbeđuje škola i on je uračunat u cenu kursa.\nNaša škola za šminkera, za sve polaznike koji imaju želju od početka na pravi način započnu svoju profesionalnu karijeru šminkera, nudi mogućnost polaganja ispita i za sve one koji već na ovom radnom mestu provode svoje vreme, te im je neophodan samo validan sertifikat.\nLjube Nenadovića, 21. Obrenovac


kampanje - Blic Online\nNa marketinškom festivalu Sempl u Portorožu, medijski sistem Direct Media je osvojio dve prestižne nagrade - zlatni S"empler 2017", za kampanje bezbednosti u saobraćaju i podrške mladim preduzetnicima.\nAustrija: Strani političari više neće moći da mitinguju\nAustrija radi na nacrtu pravnog amandmana kojim će stranim političarima biti onemogućeno vođenje kampanje u toj zemlji, rekao je danas austrijski ministar unutrašnjih poslova Volfgang Sobotka.\nDeca zloupotrebljena u predizbornoj kampanji Obrena Petrovića\nKlub novinara Banjaluka najoštrije osudio novinarsku zloupotrebu dece u predizbornim kampanjama u okolnostima u kojima je to učinjeno na programu prnjavorske K3 televizije.\nHilari Klinton sakupila više novca od Trampa\nFavoritkinja Demokratske stranke za predsedničku nominaciju zaradila je 11 miliona dolara više od svog protivkandidata, republikanca Donalda Trampa, u kampanji za prikupljanje donacija pred predsedničke izbore u novembru.\nRok za predaju izvestaja o troskovima kampanje 5. jun\nRok za predaju izveštaja o troškovima izborne kampanje za stranke i političke subjekte koji su učestvovali na parlamentarnim izborima je 5. jun, a za one koje su učestvovali na pokrajinskim izborima 3. jun, saopštila je Agencija za borbu protiv korupcije.\nCRTA: Kampanju u Srbiji obeležili falsifikovanje potpisa i pritisci na birače\nPredizbornu kampanju u Srbiji obeležili su od 4. do 18. aprila slučajevi falsifikovanja izjava podrške birača izbornim listama i navodi o pritiscima na birače i kupovini glasova, saopštili su danas predstavnici nevladine organizacije CRTA koja prati izborni proces.\nNovi reklamni formati na Instagramu\nInstagram, besplatna aplikacija za obradu i deljenje fotografija na društvenim mrežama, lansirala je danas alatku koja omogućava svim oglašivačima da sami kreiraju svoje reklamne kampanje i emituju ih grupi od više od 300 miliona aktivnih korisnika platforme.\nVUČIĆ I DAČIĆ U MIONICI Kao da se glasa za predsednika univerzuma\nKao da se glasa za predsednika univerzuma, a ne za skupštinu varošice sa 12.000 punoletnih građana - tako Mioničani komentarišu kampanju uoči vanrednih lokalnih izbora.\nŠkotska: Masovni mitinzi obeležili završetak kampanje\nPristalice nazavisnosti Škotske, ali i zagovornici njenog ostanka u sastavu Velike Britanije, održali su danas završne mitinge uoči sutrašnjeg referenduma o otcepljenju, ulažući poslednje napore kako bi pridobili neodlučne glasače.\nPremijer Španije: Kampanje za nezavisnost su "torpedo" za EU integracije\nPremijer Španije Marijano Rahoj rekao je danas da kampanje za nezavisnost, kao što su one u Škotskoj i Kataloniji, predstavljaju "torpedo" za evropske integracije.\nStojiljković na suđenju Šariću: Članovi DSS i Medojević 'klijenti' zemunskog klana\nU Specijalnom sudu u Beogradu i danas su preslušavani presretnuti razgovori pripadnika grupe Darka Šarića, optuženih za krijumčarenje ukupno 5,7 tona kokaina iz Latinske Amerike u Zapadnu Evropu, a suđenje se nastavlja 26. maja.\nOni će voditi izborne ratove\nPredizborni stranački rat je počeo, a većina stranaka je već odredila konkurente na čijoj će kritici temeljiti kampanju.\nNenadić: Formirati nadzorni odbor za zloupotrebe u kampanjama\nProgramski direktor organizacije Transparentnost Srbija Nemanja Nenadić izjavio je danas da bi trebalo formirati skupštinski odbor za nadzor predstojeće izborne kampanje, da bi se sprečila zloupotreba javnih funkcija u promotivne svrhe.\nAgencija za bezbednost saobraćaja vratila je u budžet 78 miliona dinara koje nije iskoristila namenski i trošenje novca ispratila projektima. Dok u Agenciji tvrde da nisu mogli da potroše taj novac, u Komitetu za bezbednost saobraćaja kažu da je menadžment Agencije nesposoban.\nAgencija: Partije za kampanju samo iz budžeta dobile više od 20 miliona evra\nAgenciji za brobu protiv korupcije do 15. juna predato je 863 izveštaja stranaka o utrošenim sredstvima u izbornoj kampanju, za koju su partije, prema proceni predsednika Odbora Agencije Zorana Stojiljkovića, samo iz budžeta dobile više od 20 miliona evra, što iznosi oko četiri evra po biraču.\nPredsednik Privredne komore promoviše naše, a kupuje tuđe proizvode\nBANJALUKA - Predsednik Privredne komore RS Borko Đurić već drugu godinu promoviše kampanju „Naše je bolje“, a istovremeno firma u kojoj je on direktor, unutrašnju stolariju za svoje zgrade nabavlja od Slovenaca. Mada je GP „Krajina“ privatna firma, i niko joj ne spori pravo da slobodno bira poslovne partnere, neki od domaćih drvoprerađivača ovaj Đurićev potez smatraju licemernim i nemoralnim.\nBarišić: Sanader dao 500.000 evra Tompsonu\nZAGREB - Bivši hrvatski premijer Ivo Sanader dao je pola miliona evra kontroverznom pevaču Marku Perkoviću Tompsonu da ne nastupa ni za jednu političku stranku u predizbornoj kampanji 2007. godine, tvrdi u svom iskazu Mladen Barišić.


U raketnoj strategiji Trampa Severna Koreja ostala pretnja - Sputnjik Srbija\n06:34 10 Maj 2021\n21:58 17.01.2019 Preuzmite kraći link\nPredsednik SAD Donald Tramp trebalo bi danas da objavi unapređenu strategiju američke raketne odbrane u kojoj Severnu Koreju izdvaja kao postojeću „izuzetnu pretnju“, sedam meseci nakon što je proglasio da je eliminisana nuklearna pretnja iz te zemlje.\n„Iako sada postoji nova avenija koja vodi ka miru sa Severnom Korejom, ona i dalje predstavlja izuzetnu pretnju i SAD moraju da ostanu na oprezu“, piše u sažetku strategije u koji je Rojters imao uvid pre njenog objavljivanja.\nSAD: Severna Koreja nastavlja da pravi nuklearne bombe\nNavodi se da „Pregled raketne odbrane“, kako je zvaničan naziv tog dokumenta, opsežno ispituje napore usmerene na zaštitu Amerike od raketnih pretnji, a u strategiji su, pored Severne Koreje, kao zemlje koje izazivaju zabrinutost zbog naprednih kapaciteta, izdvojeni još Iran, Rusija i Kina.\nRojters je ranije objavio da bi među načinima za jačanje američke bezbednosti moglo da se nađe i postavljanje novog sloja senzora u svemir koji treba da otkriju i prate neprijateljske rakete.\nNavodi se da se u strategiji predlaže i proučavanje eksperimentalnih tehnologija, uključujući i postavljanje naoružanja u svemir koje bi moglo da obara neprijateljske rakete, što podseća na inicijativu nazvanu „Zvezdani ratovi“, koju je tadašnji predsednik SAD Ronald Regan pokrenuo osamdesetih godina prošlog veka, preneo je Tanjug.\n„Svemir je ključan za naredni korak kada je u pitanju raketna odbrana“, rekao je neimenovani zvaničnik Trampove administracije uoči objavljivanja strategije.


Najveći vojni aerodrom u Srbiji nosi ime srpskog heroja, pilota koji je poginuo na borbenom zadatku - alo.rs\nAUTOR: P.M. DATUM I VREME: 28.02.2021. 13:40\nVojni aerodrom „Pukovnik-pilot Milenko Pavlović“ u Batajnici je najveći vojni aerodrom u Srbiji. Nalazi se između Batajnice i Nove Pazove, oko 25 kilometara severozapadno od Beograda. Aerodrom pripada Vazduhoplovstvu i PVO Vojske Srbije i jedini je aerodrom u Srbiji sa dve asfaltne piste.\nVojni aerodrom u Batajnici, Foto: Tanjug\nIzgradnja aerodroma za potrebe Jugoslovenskog ratnog vazduhoplovstva počela je 1947. a završena 1951, kada je aerodrom zvanično otvoren. Namena aerodroma je bila zaštita jugoslovenske prestonice, Beograda od moguće agresije iz vazduha. Jedinice stacionirane na Batajnici bile su 204. lovački avijacijski puk, 138. transportna avijacijska brigada, 252. lovačko-bombarderska avijacijska eskadrila, Vazduhoplovno-opitni centar i Vazduhoplovnomedicinski institut. Tokom agresije NATO na SRJ, aerodrom je bio izložen čestim napadima NATO avijacije.\nNapadnut je 25 puta i teško je oštećen. Danas se na vojnom aerodromu „Pukovnik-pilot Milenko Pavlović“ od jedinica RV i PVO nalazi 204. avijacijska baza koja je nastala objedinjavanjem svih jedinica vazduhoplovstva koje su bile bazirane na Batajnici. Na aerodromu se takođe nalazi Centar za obuku pripadnika RV i PVO kao i Sektor za letna ispitivanja. Na Batajnici se nalazi oko 45 „migova 21“, 25 „super galebova“, 22 „utvi“, četiri „miga 29“, kao i izvestan broj transportnih aviona (An-26, An-2 JAK-40) i helikoptera („gazela“, Mi-8, Mi24, Mi-17). Pre dve godine na batajničkom vojnom aerodromu urađena je kompletna rekonstrukcija sistema svetlosnog obeležavanja, čime je ovaj aerodrom postao bezbedniji, sigurniji, bolji i izjednačen sa drugim vojnim aerodromima u Evropi i u svetu.\nOsposobljen je da piloti Vojske Srbije bezbedno lete i noću i u otežanim vremenskim uslovima. Pomoćnik komandanta za operacije 204. vazduhoplovne brigade potpukovnik Dejan Beda rekao je tada da je na aerodromu „Pukovnik-pilot Milenko Pavlović“ završena prva faza rekonstrukcije svetlosnog obeležavanja aerodroma te da su u prvoj fazi završeni pista broj jedan i deo manevarskih površina.\n- Pista broj jedan je posle 1999. godine ponovo dobila sistem svetlosnog obeležavanja i dobila je svoju upotrebu u noćnim uslovima i upotrebu u lošoj vidljivosti za vojne vazduhoplove, dok je za civilne vazduhoplove samo u uslovima vidljivosti ili loše vidljivosti sa većim meteo minimumima. Na aerodromu je instalirana svetlosna signalizacija savremenih lampi koja je primenjiva svuda u svetu i koja zadovoljava i civilne i vojne standarde Istoka i Zapada. Za 204. vazduhoplovnu brigadu ovo je veoma bitno, jer će se operacije u noćnim uslovima povećati - rekao je potpukovnik Beda i dodao da osim toga aerodrom dobija i savremeni sistem koji će moći da se nadograđuje.\nRekonstrukcija sistema svetlosnog obeležavanja je, po projektu, podeljena u šest faza, a trenutno su završene prve dve faze. Od treće do šeste faze, pažnja će se posvetiti rekonstrukciji i izgradnji preostalih elemenata svetlosnog obeležavanja na posebnim delovima aerodroma, nakon čega će se steći uslovi da aerodrom zadovolji sve standarde međunarodnog civilnog saobraćaja i vojne standarde STANAG i GOST sistema.\nU avgustu 2019. godine vojni aerodrom u Batajnici je dobio novo ime, po bivšem komandantu 204. Lovačkog puka Vojske Jugoslavije, koji je poginuo u maju 1999. godine u avionu MIG-29 iznad Valjeva na borbenom zadatku. Svečanosti na aerodromu u Batajnici su prisustvovali tadašnji ministar odbrane Aleksandar Vulin, komandant 204. vazduhoplovne brigade Ratnog vazduhoplovstva i protivvazduhoplovne odbrane Željko Bilić i članovi porodice nastradalog pilota. Vulin je, posle otkrivanja ploče, kazao da su pre dvadeset godina tokom NATO bombardovanja, „ubili pukovnika Pavlovića“, ali da „nisu uspeli da ubiju njegov duh, i njegovu Srbiju“. - Mi nećemo, kao mnoge druge zemlje, nekada i bogatije i razvijenije od nas, dopustiti da bilo ko drugi čuva naše nebo, naš suverenitet, naše pravo da odlučujemo baš ispod ovog neba - poručio je tada Vulin.\nU neposrednoj blizini batajničkog aerodroma nalazi se i Vazduhoplovno-tehnički remontni zavod „Moma Stanojlović“, koji ima burnu istoriju. Na ostrvu Krf 1. jula 1916. godine formirana je Prva eeroplanska radionica koja se seli u Mikru, pored Soluna, potom (1917. godine) u Vertekop, najveću vazduhoplovnu bazu savezničke vojske na Solunskom frontu. Oslobođenjem Beograda 1918. godine, Aeroplanska radionica prelazi u Srbiju, u Novi Sad, u kome je formirana velika radionica u okviru avijacijske baze. Srpsko vazduhoplovstvo prvi put postaje samostalan vid vojske 1923. godine i kroz svoju reorganizaciju 1924. godine transformiše Aeroplansku radionicu u „Vazduhoplovno-tehnički zavod“. Otpočinjanjem Drugog svetskog rata 1941. godine, Zavod prestaje sa radom. Po završetku rata, radionica ponovo počinje sa radom i 1949. godine prerasta u Vazduhoplovni tehnički remontni zavod „Jastreb“ u kome se obavlja remont vazduhoplova i vazduhoplovne opreme. Iste godine u Kneževcu je formirana radionica za remont vazduhoplovnih motora, koja 1952. godine dobija naziv Vazduhoplovno-tehnički remontni zavod „Moma Stanojlović“. Preseljenjem na sadašnju lokaciju ova dva vazduhoplovno-tehnička remontna zavoda 1973. godine formira se VTRZ „Beograd“, koji 1976. godine dobija naziv Vazduhoplovni zavod „Moma Stanojlović“.\nNIŠKI AERODROM IMA DUGU ISTORIJU Rimski car na jugu Srbije\nKrizni štab sutra ponovo zaseda u 15 časova, čekaju li nas nove rigoroznije mere?\nTokom jučerašnjeg dana pljuštale kazne u Beogradu za nenošenje maske


Beogradski džez festival – N-O-I-S-E\nBeogradski džez festival, 31. po redu, koji se održava od 28. oktobra do 1. novembra u Domu omladine Beograd i Domu sindikata, predstaviće, u skladu sa sloganom “Budućnost džeza”, novu “mapu džeza” uz učešće umjetnika iz SAD, Japana, Turske, Švedske, Norveške, Portorika…\n“Ovo je pravi beogradski festival, džez je deo kulture, tradicije i istorije ovog grada. Sledeće godine grad će mnogo izdašnije pomoći festival koji smatramo možda i najboljom našom manifestacijom. Verujem da ćemo sledeće godine biti još bolji i da ćemo svake godine napredovati”, istakao je Goran Vesić, gradski menadžer i predsjednik odbora ovog festivala.\nOd evropskih izvođača skrenuo je pažnju na Frančeska Kafisa iz Italije, izuzetnog mladog umetnika koji kombinuje džez sa sicilijanskom muzikom, potom na španskog pijanistu Dorantesa koji ukršta flamenko i džez i na sastav iz Norveške “Supersilent”, koji ima predstavlja spoj elektronike i džeza. Iz Hrvatske stiže sastav “Cul-de-Sac”.\nUlaznice za 31. Beogradski džez festival prodaju se po cijenama od 500 do 1.200 dinara.\nStiven Hoking: Čeka nas sudbina Indijanaca\nKonkurs: Dizajn etikete flaše rakije\nFIAT 2015. u Podgorici


Ovaj gradić proglašen je za najbolje mesto za život u Engleskoj - PRess Serbia\nHome » Travel » Ovaj gradić proglašen je za najbolje mesto za život u Engleskoj\nEngleski Solsberi proglašen je za najbolje mesto za život u Engleskoj ove godine, piše list “Sandej tajms”.\nGrad je postao poznat širom sveta nakon trovanja bivšeg ruskog dvostrukog agenta Sergeja Skripalja i njegove kćerke Julije, koji su pronađeni bez svesti u parku u Solsberiju. Britanija je za trovanje Skripaljevih hemijskim agensom optužila Rusiju.\nŽiri je u Solsberiju pronašao “pravi duh kolektivizma”, piše list. Prema rečima urednika Helen Dejvis, taj duh je bio posebno primećen nakon incidenta sa Skripaljevima.\n“Ipak, grad je i bez toga “veoma privlačan i gostoljubiv”, rekla je ona\nOna je podsetila da se u tom gradu nalazi i poznata katedrala iz 13. veka, najbolje škole na jugozapadu zemlje i odlična pijaca. Takođe, grad može da se pohvali dobrim železničkim vezama i brzim internetom.\n“Sa kojim god da se protivnicima suočio ovaj prelepi srednjovekovni grad, od Kelta do Vikinga pa do nedavnog slučaja trovanja Skripaljevih, uvek je izašao kao pobednik”, piše list, preneo je Rojters.\nRusija je odbacila svako učešće u napadu, ali je premijer Britanije Tereza Mej ipak okrivila ruskog predsednika Vladimira Putin i evropske zemlje i SAD proterale su 100 ruskih diplomata zbog toga incidenta.\nVeliki delovi centra grada morali su biti blokirani zbog dekontaminacije, a jedna žena je umrla nakon što je njen partner pronašao bočicu parfema za koju je utvrđeno da je korišćena za prenos otrova.\nIpak, list navodi, grad se oporavio, turisti ponovo dolaze, pa je čak i restoran “Cici”, koji su Skripaljevi posetili pre napada nervnim agensom, ponovo otvoren uz veliki broj gostiju.\nList navodi da se u svojoj oceni, osim statistike kao što su kriminal, škole ili cene nekretnina, oslonio i na faktore kao što su “lije pejzaž, kultura i, iznad svega, duh zajedništva”.\nPRess Serbia > News > Svet > Ovaj gradić proglašen je za najbolje mesto za život u Engleskoj\nTagoviengleska grad najbolje mesto za život salisbury\nNakon TEŠKE OPERACIJE Mik Džeger ZAPANJIO fanove!


SDS: Cvijanovićeva sa Amerikancima, sad se vidi ko stoji iza nje, SNSD: Javno, a ne po pumpama i kafanama, kao neki - Opcija\nSDS je ocijenio da je kandidat SNSD-a za predsjednika Republike Srpske Željka Cvijanović današnjim sastankom sa američkim stručnjacima za političke kampanje Džejsonom Osbornom i Majklom Rubinom, kako ističu, “otkrila ko zaista stoji iza njene kampanje”.\nU saopštenju iz SDS-a se navodi da Cvijanovićeva, koja je i potredsjednik SNSD-a, “krajnje ozbiljno shvata snagu protivkandidata” i lidera SDS-a Vukote Govedarice.\n“Srpska demokratska stranka čestita Cvijanovićevoj na prvom potezu koji je povukla kao kandidat za predsjednik Srpske”, navode iz SDS-a.\nKovačević: Ljudi koji su došli da pomognu\n“To su ljudi koji su ovdje došli da pomognu i da profesionalno urade svoj posao, da pomognu i SNSD-u i Srpskoj. Ti ljudi nikada nisu bili na Kosovu kako to neki mediji zlonamjerno pokušavaju da predstave”, rekao je Kovačević.\nOn je za Srnu rekao da “SNSD ozbiljno prepoznaje snagu ljudi koji rade u najbližem okruženju predsjednika SAD Donalda Trampa, a ne predsjednika SDS-a Vukote Govedarice, budući da takva snaga ne postoji, što je jasno svima u Republici Srpskoj”.\nKovačević je naveo da su se predstavnici SNSD-a sa američkim stručnjacima javno sreli i objelodanili to javnosti, za razliku od nekih koji se sa pojedinim predstavnicima stare administracije SAD susreću, kako je istakao, “po nekim benzinskim pumpama i kafanama”.\nGlavna tema – kampanja\nPotpredsjednik Saveza nezavisnih socijaldemokrata (SNSD) Željka Cvijanović razgovarala je danas u Banjaluci sa američkim stručnjacima iz oblasti političkih kampanja Džejsonom Ozbornom i Majklom Rubinom, a glavna tema bila je kampanja SNSD-a za predstojeće opšte izbore u BiH.Tokom sastanka posebno su analizirani uspjesi politike SNSD-a koji su ostvareni u proteklih dvanaest i po godina, saopšteno je iz ove stranke.\nSagovornici su naglasili da je potrebno promovisati politiku za budućnost, ocijenivši da je u tom pogledu potreban maksimalni angažman svih, dodaje se u saopštenju iz SNSD-a.


Vesti online / Vesti / Ex YU / I CPC smeta ugovor sa Vatikanom\nTemeljni ugovor o odnosima Crne Gore i Vatikana, koji je 24. juna potpisao crnogorski premijer Igor Lukšić, ugrožava teritorijalni integritet Crne Gore, njenu tradiciju, mir i slogu njenih vera i nacija, ocenio je predstavnik Crnogorske pravoslavne crkve Stevo Vučinić.\n"U temeljni ugovor su ugrađeni svi pravni i politički instrumenti koji će na dugi rok, i teritorijalno i duhovno, razgrađivati i razgraditi Crnu Goru", ocenio je Vučinić u autorskom komentaru objavljenom u podgoričkom listu "Pobjeda".\nCPC smatra da ugovor sa Vatikanom ugrožava Crnu Goru: Podgorica\nVučinić je najavio inicijativu da Ustavni sud Crne Gore razmotri temeljni ugovor, kao i peticiju kojom će se tražiti da crnogorski parlament ne ratifikuje taj akt.\n"A preko nadležnog nuncija, obratićemo se i papi Benediktu Šesnaestom, pod čijom je visokom zaštitom katolička crkva u Crnogoraca katoličke vere", naveo je on.\nPredstavnik CPC-a je kazao da je onaj ko je sastavio taj ugovor "imao sve zadnje namere" prema Crnoj Gori i njenoj budućnosti.\nZa Vučinića je sporno to što Katolička crkva, na osnovu "temeljnog ugovora", može da svojevoljno postavlja biskupe i nadbiskupa barskog, ne pitajući crnogorsku vlast.\nTako nešto, po njegovom objašnjenju, nije se moglo dogoditi u Crnoj Gori u vreme kralja Nikole Petrovića.\nKonkordatom koji je 1886. godine Crna Gora potpisala sa Vatikanom, Vatikan je bio obavezan da konsultuje crnogorskog vladara kad je predlagao čelnike katolika u Crnoj Gori, odnosno, oni nisu mogli biti postavljeni bez saglasnosti crnogorske vlasti.\nNa ruku “beogradskoj Patrijaršiji“\nPrema oceni Vučinića, ugovor Crne Gore i Vatikana će "po prirodi biti uzor za potpisivanje ugovora sa svim drugim verskim zajednicama koje će, takođe, tražiti, i dobiti pravo da biraju i postavljaju svoje verske službenike bez saglasnosti državnih vlasti i svojevoljno uspostavljaju administrativnu podelu (države Crne Gore), ne poštujući državne granice".\nTako će se, kako je Vučinić ocenio, dogoditi da duhovna sedišta vernika u Crnoj Gori budu u glavnim gradovima susednih drzava, u Tirani, Zagrebu, Sarajevu i Beogradu.\nPo rečima Vučinića, "najopasnija protivdržavna institucija, beogradska Patrijaršija, jedva je dočekala ovakav ugovor (s Vatikanom), na koji će se pozvati da bi stekla zakonsko pravo da uspostavlja eparhije čije su stolice u susednim državama".\n"Naravno, i da iz Beograda arbitrira o svim našim, ne samo crkvenim, pitanjima, nego i političkim, i to na temelju zakona", naveo je on.\nPošto "temeljni ugovor" sa Vatikanom Katoličkoj crkvi daje pravo da po svojoj volji postavlja sveštenike, prema objašnjenju Vučinića, nema razloga da bude drugačije i u slučaju "beogradske Patrijaršije".\nUtorak 28.06.2011. 13:12\nJa sam hteo poslati komentar na tu temu ali nije moglo.Cim se nesto radi o amerima,monstrumima ovog veka oni to zabranjuju.O cemu se ovde radi.Ovaj list je uvek bio slobodan.Mora da su ameru tu upetljani prste.


Ustavni sud Kosova objavio je celu odluku na 160 strana o ustavnosti dekreta predsednika Hašima Tačija (Hashim Thaci) putem kojeg je odredio Avdulaha Hotija iz drugoplasiranog Demokratskog saveza Kosova za mandatara nove vlade Kosova.\nNa osnovu odluke, dekret predsednika Tačija proglašen je ustavnim. Sud je odlučivao po zahtevu poslanika pokreta Samoopredeljenje na čijem je čelu aktuelni premijer na dužnosti Aljbin Kurti (Albin Kurti).\nOdlukom suda otvoren put za formiranje nove vlade Kosova, koju teži da formira Demokratski savez Kosova Ise Mustafa sa Alijansom za budućnost Kosova Ramuša Haradinaja, Inicijativom za Kosovo Fatmira Ljimaja i pripadnicima manjinskih zajednica.\nGrenel pozvao da se poštuje odluka Ustavnog suda Kosova\nSažetak odluke bio je objavljen 28. maja, a Demokratski savez Kosova čekao je objavu cele odluke kako bi poduzeo korake za sazivanje sednice Skupštine za izbor vlade Kosova.\nDok su politički lideri, ali i međunarodni partneri Kosova pozvali na poštovanje odluke suda, premijer na dužnosti Aljbin Kurti je dan nakon objave sažetka odluke saopštio je da je ona nepravedna i neprihvatljiva, te da se Ustavni sud “nažalost, svrstao uz one koji su zarobili državu”.\n“Naša borba se nastavlja, zajedno sa osvešćenim narodom, protiv ove korumpirane grupe”, napisao je on u objavi na Fejsbuku 29. maja.


I to je moguće, pored mora negativnih vijesti koje svakodnevno objavljujemo, u nedostatku onih pozitivnih, danas konačno objavljujemo i nešto što je, bar u Visokom, zadnjih godina potpuna nepoznanica, a to je da jedna firma u samo jednom mjesecu podijeli čak tri plate! Sa današnjom trećom platom koju su dobili radinici, Vispak je firma koja nakon promjene vlasničke strukture donosi jednu takvu vijest. Nedavno smo u materijalima za sjednicu OV Visoko čitali koje su firme u Visokom rekorderi po zaostalim platama i neuplaćenim doprinosima za radnike. Iz novog Vispakovog menagmenta danas dolazi informacija da je Vispak svojim radnicima u mjesecu decembru podijelio tri plate i to septembarsku početkom mjeseca, oktobarsku prije sedam dana i novembarsku danas. Bolji ulazak u Visoko novi većinski vlasnici iz AS Jelaha nisu mogli nikako napraviti. Naravno, vjerovatno u strukturi trenutno zaposlenih ima i onih nezadovoljnih, koji se mogu prepoznati samo u skupini onih koji su imali “Ugovorne” plate od preko 2.000KM dok su “obični” radnici više nezadovoljni. Novi direktor Vispaka Rusmir Hrvić za sada ispunjava sve obećano iz prvog intervjua koji je dao jednom visočkom mediju, to jeste nama. U tom intervju na postavljeno pitanje hoće li biti masovnih otpuštanja prilikom dolaska AS Jelaha na rukovodeće pozicije, odnosno da li će biti nekog revanšizma tada izvršni direktor firme AS Jelah, a danas direktor Vispaka Rusmir Hrvić je rekao da masovnih otpuštanja neće, nego će naprotiv biti novih zapošljavanja i uvođenja još jedne smjene, a podjele unutar firme će biti samo u jednom smislu. Zaposleni će se dijeliti na radnike i neradnike.\nTri plate u jednom mjesecu u Vispaku su nešto što u Visokom zaslužuje da bude prva informacija u svim vijestima na svim medijima, jer su nas gradski oci svih ovih godina doveli u takvu situaciju da ne razmišljamo o tome kakva je i kolika je plata, privilegija je bila da je ima i da je redovna pa kakva god da je. Vispaku sa Rusmirom Hrvićem na čelu sve pohvale i nadamo se da firma poput Vispaka više nikada neće doći u situaciju da duguje plate radnicima koje će stizati neki novi Rusmir Hrvić.